એક સ્થગીત સમાજ–2 – ‘અભીવ્યક્તી’\nએક સ્થગીત સમાજ–2\n17Apr 2015 16 Mar 2022\nઆપણે કેમ હારતા રહ્યા ?\nમુળ લેખક : સુબોધ શાહ\nરજુઆતકર્તા : મુરજી ગડા\nગત અંક 03 ( https://govindmaru.com/2015/03/27/culture-can-kill-3/ )માં આપણે ત્રણ મોટા ને મહત્ત્વના તફાવતોની વાત કરી જેને આપણાં પરાજયો અને પછાતપણા સાથે સીધો સમ્બન્ધ છે હવે પરાજયનાં કારણો જોઈએ.\nકેટલાક લોકોમાં એક ખોટી માન્યતા છે કે ભારતીયો શારીરીક રીતે પડછન્દ કે મજબુત ન હોવાથી યુદ્ધમાં પાછા પડે છે. વાસ્તવીકતા છે કે: . નેપાલના ગુરખાઓ ઠીંગણા હોવા છતાં ખ્યાતી પામેલા સૈનીકો છે. વાયવ્ય ભારતની પંજાબી, જાટ, રાજપુત, વગેરે કોમો આક્રમણખોર પ્રજાઓ કરતાં કોઈ રીતે ઉતરતી ન હતી, એમની સામે સદીઓ સુધી પ્રાચીન યુગમાં એમણે ટક્કર ઝીલી હતી. દક્ષીણ ભારતની કેટલીક કોમો લડાયક છે; મરાઠા કોમે સર્જેલો ઈતીહાસ તો આપણે બધા જાણીએ જ છીએ. ઠીંગણા જાપાનીઝોએ ઉંચા રશીયન/કોકેસીયનને પરાભુત કરેલા છે. મજબુત બાંધાના ફ્રેન્ચ અને અમેરીકન લોકોને ઠીંગણા વીએટનામીઝ સામે મુશ્કેલી પડી હતી. દેહબળ કરતાં બુદ્ધીબળ, શસ્ત્રબળ, જુસ્સો, વ્યુહરચના, એવી એવી બાબતો આધુનીક સમયમાં વધુ નીર્ણાયક નીવડે છે. સત્ય એ છે કે આપણા પરાજયનાં કારણો શારીરીક નથી, બૌદ્ધીક છે; ભૌતીક કરતાં સામાજીક વધારે છે, ને વધુ ઉંડાં છે.\n1. એકતાનો અભાવ :\nઈતીહાસકારોએ અંદર અંદરના કુસમ્પને આપણા પરાજયોનું મોટું કારણ ગણાવ્યું છે. લગભગ બધા ભારતીયો એ જાણે છે, માને છે, તેથી એમાં થોડા ઉંડા ઉતરવાની જરુર છે.\nરાજપુત કોમના હાથમાં દેશના રક્ષણની જવાબદારી હતી. આ કોમ બહાદુર, ઉદાત્ત ને આદર્શઘેલી હતી. છતાં ઘણાબધા રાજપુત રાજાઓ હંમેશાં ક્ષુદ્ર, ક્ષણીક અને સ્થાનીક બાબતોમાં એકબીજા સાથે ચડસાચડસીમાં અટવાયેલા રહેતા. તેઓ અંગત વફાદારીના, ખાનદાનીના ને ટેકીલાપણાના ખોટા ખ્યાલોમાં રાચતા. કાનપુરનો જયચન્દ રાઠોડ એના માસીઆઈ ભાઈ પૃથ્વીરાજ ચૌહાણ સામે લડ્યો ને એ બન્નેનો મહમદ ઘોરી સામે પરાજય થયો. જયપુરનો રાજા માનસીંહ, ઉદયપુરના રાણા પ્રતાપ સામે અકબર તરફથી લડ્યો. મીરઝા રાજા જયસીંહ શીવાજીની સામે ઔરંગઝેબના પક્ષમાં મોગલોને વફાદાર હતો. દક્ષીણ ભારતનાં પાંચ નાનાં મુસ્લીમ રાજ્યોએ એકઠાં થઈ, મુખ્યત્વે હીન્દુ એવાં સૈન્યોની મદદથી વીજયનગરના મહાન સામ્રાજ્યનો નાશ કર્યો. 1857માં મોટા ભાગની આમપ્રજા અને ભારતના રાજા–મહારાજાઓ અંગ્રેજો સામે લડવામાંથી અલીપ્ત રહ્યાં.\nઆટલા બધા કુસમ્પનું કારણ શું? આપણા સામાજીક અને જાહેર જીવનમાં એકતાનો અભાવ કાયમથી એટલો બધો દેખાય છે કે કુસમ્પ એ આપણા ‘કલ્ચર કે સંસ્કારો’નું અવીભાજ્ય અંગ બની ગયેલો લાગે છે. ભારતમાં આજે જોઈએ છીએ એવા વીખવાદો મુળભુત રીતે ઉપરના ઐતીહાસીક બનાવો કરતાં બહુ જુદા નથી. બે રાજ્યો વચ્ચે નદીનું પાણી તો ઠીક; પણ નાનકડા કો’ક ગામની સરહદો વીશેના વીવાદ દસકાઓ સુધી ઉકેલી શકાતા નથી. કેબીનેટની જવાબદારી ‘સામુહીક’ ગણાય છે; છતાં કેબીનેટના પ્રધાનો ખાનગીમાં નહીં; જાહેરમાં ઝઘડે છે. ધાર્મીક કે સાંસ્કારીક પ્રવૃત્તીઓના પ્રચાર માટે રચાયેલી ભારતીય સંસ્થાઓના હોદ્દેદારો, માત્ર વ્યક્તીઓના અહમ્ ને પોષવા ખાતર જ, અતી અસંસ્કારી રીતે ઝઘડીને છુટા પડે છે. કૉ–ઓપરેટીવ હાઉસીંગ સોસાયટી, એક પણ મીટીંગનું સંચાલન સહકારથી કરી શકતી નથી. કુટુંબોમાં ક્ષુલ્લક કારણથી જામેલા ઝઘડા પેઢી દર પેઢી ચાલુ રહેતા આપણે બધાએ જોયા છે. આ બધાને શું કહેશો ? સંકુચીત માનસ ? અહંકાર ? ટુંકી દૃષ્ટી ? ગમે તે કહો; પણ બહુમતીના હીત ખાતર એક્બીજા સાથે રહી સહકારથી કામ કરવાની અશક્તી આપણામાં ઉડીને આંખે વળગે તેવી છે.\n2. સાધનસમ્પત્તીનો અયોગ્ય વીનીયોગ :\nમાનવીય શક્તીઓ અને દુન્યવી સામગ્રીને એકત્ર કરી યોગ્ય રીતે ઉપયોગમાં લેવાય નહીં, તો કોઈ યુદ્ધ કદી જીતાય નહીં. આ બાબતમાં આપણી નબળાઈ જાણીતી છે. પ્રાચીન સમયમાં વાહન અને સંદેશ વ્યવહારનાં સાધનો ટાંચાં હતાં ત્યારે ભારતને ઉત્તરમાં હીમાલયનું અને બાકીની ત્રણે દીશાઓમાં દરીયાનું કુદરતી રક્ષણ હતું. શસ્ત્રસામગ્રી સાથે મોટાં લશ્કરો વહન કરવામાં માનવજાત જેમ જેમ પ્રગતી કરતી ગઈ, તેમ તેમ આ સંરક્ષણનું મહત્ત્વ ઓછું થતું ગયું ને ભારતના વાયવ્ય દીશાના દરવાજા કાયમ માટે ખુલી ગયા. મહત્ત્વનો પ્રશ્ન આ છે : હજારો માઈલ દુરની આછી વસ્તીવાળા પ્રદેશોમાંથી આવેલા આ આક્રમકો હતા; એમને અજાણ્યા દુશ્મન દેશમાં પર્વતો ને રણ ઓળંગીને આવવાનું હતું; દરીયા જેવડાં લશ્કરોને કુચ કરવાની હતી; મહીનાઓ ને વર્ષો સુધી એમને પુરવઠો પુરો પાડવાનો હતો; તેઓ એ બધું જ કરી શક્યા. બીજી બાજુ, આપણો દેશ ગીચ વસ્તીવાળો હતો; પ્રદેશ આપણો જ ને જાણીતો હતો; દેશ સમૃદ્ધ હતો; તો પછી આવી સાધનસામગ્રી આપણે કેમ ઉભી કરી, વસાવી, વાપરી ન શક્યા ?\nબન્ને વીશ્વયુ્દ્ધોમાં બ્રીટન અને અમેરીકાએ માનવશક્તીનું સંચાલન અને સાધનસામગ્રીનો વીનીયોગ કેવી અદ્ભુત કુશળતાથી ને ઘનીષ્ઠતાથી કર્યો એની કલ્પના ભારતમાં બહુ ઓછા લોકોને છે. પુરુષોનાં અનેક નાગરીક કામો સ્ત્રીઓએ ઉપાડી લીધાં. યુદ્ધમાં જોડાવાની પણ અમેરીકન સ્ત્રીઓએ શરુઆત કરી. જર્મનો બહાદુર હતા; પણ અમેરીકાની સાધનસર્વોપરીતાને તેઓ આંબી શક્યા નહીં. જાપાને કામીકાઝી નામે ઓળખાતા આત્મઘાતી સમર્પણનો આશરો લીધો હતો. યુદ્ધના દેવને એ જાતની આહુતીઓ ધરાવવી પડે છે અને એ સુધ્ધાં ઘણીવાર ઓછી પડે છે.\nઆપણું યુદ્ધ સંચાલન આ બધાંની સાથે સરખાવવા જેવું છે. આપણી સંરક્ષણ વ્યવસ્થા ઉલટા કરેલા પીરામીડ આકારની હતી–સાંકડા પાયા ઉપર પહોળી ટોચ. ક્ષત્રીયો વસ્તીના પાંચેક ટકા જેટલા, એ કેટલું ટકી શકે? સમાજ એના અર્ધા હીસ્સા (સ્ત્રીશક્તી)ને તથા વીશાળ બહુમતી (બીન–ક્ષત્રીય) પ્રજાને જ્યારે સંરક્ષણ કાર્યથી દુર રાખે, ત્યારે તે સ્વરક્ષણ કેવી રીતે કરી શકે? વર્ણભેદથી સડેલા આપણા સમાજમાં બ્રાહ્મણો રાજનીતી ઘડે; રજપુતો લડે; સ્ત્રીઓ રડે કે બળી મળે; બીજા બધા તમાશો જુએ ને ટીકા કરે. વીચારે તે લડે નહીં; લડે તે વીચારે નહીં. અલબત્ત, કો’ક ભવ્ય અપવાદો જરુર હતા જ; પણ યુદ્ધમાં અપવાદો નહીં, સમગ્ર પ્રજાનું હીર નીર્ણાયક ઠરે છે. ઝાંસીની રાણી જેવા અપવાદો બહુ બહુ તો બાવલાં બનીને પુજાય છે. હલદીઘાટના યુદ્ધમાં અકબરના 75,000 સૈનીકો સામે વીરશીરોમણી રાણા પ્રતાપ પાસે ફક્ત 22,000 સૈનીકો હતા, જેમાંના ઘણાબધા તીરકામઠાંથી લડવાવાળા આદીવાસી ભીલ લોકો હતા. મોગલ સૈનીકના લોખંડના બખ્તરને ભાગ્યે જ જુનાં તીરો ભેદી શકે. આવાં કામચલાઉ લશ્કરો જમાવતાં પણ રજપુતોને મુશ્કેલી પડતી. આપણાં મોટા ભાગનાં રાજ્યોને નાણાંની ને શસ્ત્રસરંજામની સખત તંગી ભોગવવી પડતી હતી. મરાઠાઓ જ્યાં જીતે ત્યાં ચોથ ને સરદેશમુખી ઉઘરાવે, સુરત શહેર લુંટે, પણ કાયમી આવક ક્યાં ? આર્થીક વ્યવસ્થાપન નહીં, કરવેરાનું આધારભુત માળખું નહીં, કાયમી આવકનાં સાધનો નહીં. પરીણામે, લશ્કરોનો મોટો ભાગ ઉતાવળે જમા કરેલા સ્વયંસેવક સૈનીકોનો હોય. શીસ્ત, તાલીમ, લાંબી યોજના કે પ્રેરક ધ્યેય મળે નહીં. અને આ બધું કેવા જમાનામાં ? જ્યારે દુશ્મનો ધંધાદારી પગારદાર સૈન્યો રાખતા; જ્યારે વફાદારીથી કામ થતાં; જ્યારે સત્તા, સંપત્તી કે માન મરતબો મેળવવા ખાતર જ યુદ્ધો લડાતાં, રાષ્ટ્રપ્રેમ ખાતર નહીં.\n3. બૌદ્ધીક ને સાંસ્કારીક વલણો :\nઉપર વર્ણવી છે તેવી અનેક નબળાઈઓ સમજવા ખાતર જરુરી એવી બુદ્ધીમત્તા, એવી માન્યતાઓ અને એવાં વલણો આપણા સમાજમા હતાં ખરાં? યુદ્ધ જીતવા રાજકીય મુત્સદ્દીગીરી જોઈએ; લાંબા ગાળાની નીતી નક્કી કરીને યોજનાઓ ઘડવી પડે; એનો અમલ કરવા સંસ્થાકીય માળખું ઉભું કરવું પડે; માનવીય સંગઠન ને શસ્ત્રાસ્ત્રોની પુરતી તૈયારીઓ જોઈએ. આમાંનું કશું જ કરી શકવા આપણે અશક્ત નીવડ્યા. જીતવા માટે સૌથી પ્રથમ તો વૈચારીક સ્પષ્ટતા જોઈએ; પણ આપણે તો દ્વીધાઓમાં કાયમ અટવાયેલા હતા! હીંસા કે અહીંસા ? આ લોક કે પરલોક ? શત્રુને ક્ષમા કે શીક્ષા ? પહેલાં થડ કાપવું કે ડાળીઓ? ફક્ત સંરક્ષણ કરાય, કે સંરક્ષણના હેતુથી આક્રમણ યોગ્ય ગણાય? આપણી ફીલસુફીમાં જ પાર વગરની ખાંચખુંચ. પ્રશ્નોનો પાર નહીં, તર્કનો પાયો નહીં, બુદ્ધીનો આધાર નહીં અને શ્રદ્ધા તો અનરાધાર !\nથોડી વીગતો તપાસીએ. આપણા યોદ્ધાઓ બહાદુર, પણ એકલવીર હતા. એકલા ગીત ગાવું અને ઓર્કેસ્ટ્રામાં સમુહગાન ગાવું, એ બે તદ્દન જુદા પ્રકારની આવડત માગી લે છે. આપણાં સૈન્યોમાં શીસ્તના કાયમના અભાવ વીશે, અંધાધુંધી ને અવ્યવસ્થા વીશે, કોઈ બેમત નથી. વ્યક્તીગત બહાદુરી માત્રથી યુદ્ધો જીતવાનો જમાનો મહાભારત કાળમાં હશે; હવે નથી. ઝાંસીની રાણી લક્ષ્મીબાઈ કેડમાં બાળકને બાંધીને લડી હતી, એવી વાતોનું ગૌરવથી રટણ કરનાર પ્રજા ફક્ત વીરપુજક જ નહીં; પણ બાલીશતાની પુજક પણ ગણાવી જોઈએ. શુરવીરતા ગમે તેટલી હોય પણ શીસ્ત અને શસ્ત્ર સામે લાચાર બને છે. નવાં કે સુધારેલાં શસ્ત્રો સામે એનું બહુ ઉપજતું નથી. સીકંદરની ઝડપી અશ્વારોહી સેનાએ વરસાદમાં જેલમનું પુર ઓળંગી વીર પોરસની હાથીસેના પર સરસાઈ સીદ્ધ કરી હતી. બાબર પહેલી વાર દારુગોળો લઈ આવ્યો હતો. આપણે તીર ને તલવારને વળગી રહ્યા. મોગલ સામ્રાજયની સ્થાપનાનાં બે જ વર્ષ પછી જ્યારે એ ડગમગતું હતું ત્યારે મેવાડના રાણા સંગની સરદારી હેઠળ રજપુતો એકત્ર થયા. બહાદુર રાણા સંગના શરીર પર 80 તો ઘા હતા ! એની વીશાળ રજપુત સેના બાબરના નાના સૈન્ય સામે હારી ગઈ. બાબર પાસે તોપ હતી; રજપુતો પાસે ભાલા, તલવાર ને તીર હતાં. આપણાં નાજુક મગજ યુદ્ધકળાની બદલાતી આવશ્યકતાઓ સમજી ન શક્યાં. નાનકડાં પણ શીસ્તબદ્ધ યુરોપીયન સૈન્યો આપણાં લશ્કર નામે ઓળખાતાં ટોળાંઓને સહેલાઈથી હરાવવા માંડ્યાં ત્યાર પછી જ આપણા સુલતાનો જાગ્યા. આપણાં લશ્કરોને તાલીમ આપવા ટીપુ, સીંધીયા અને રણજીતસીંહ જેવાઓએ યુરોપીયન લોકોને રોકવા માંડ્યા ત્યારે તો ઘણું મોડું થઈ ગયું હતું. આવા યોદ્ધાઓની નીઃશંક મહાનતા બ્રીટીશ પુરને ખાળી શકી નહીં.\nઘણા બધા વીદ્વાન પુરુષો સુધ્ધાં સમજ્યા નથી કે અઢારમી સદીનું ભારત એક પાકા ફળ જેવું હતું, જે માત્ર હાથ અડાડવાથી જ તુટી પડવાની રાહ જોતું હતું. એક અંગ્રેજ કહે છે: ‘અર્ધા જાગતા–અર્ધા ઘેનમાં જ અમે સામ્રાજ્ય જીતી બેઠા’. જે યુદ્ધથી ભારતમાં બ્રીટીશ સત્તાનો પાયો નખાયો, તે પ્લાસીના નીર્ણાયક યુદ્ધ (1757)નો દાખલો જુઓ : લગભગ એક લાખના હીન્દી લશ્કરને હરાવ્યું ત્યારે બ્રીટીશ ખુવારી કેટલી થઈ? ફક્ત 150 માણસો. મરાઠી સત્તાનાં અન્તીમ વર્ષોમાં અંગ્રેજોએ યુદ્ધગીરી કરતાં વધારે તો મુત્સદ્દીગીરીમાં મરાઠા સરદારોને હરાવ્યા હતા. પશ્ચીમીયા પવનનું એક જ મોજું આવ્યું ને આપણા સ્નો–મેન(બર્ફીલા) સુલતાનો પળવારમાં પીગળી ગયા. સરખાવો આની સાથે: અમેરીકામાં સોળમી સદીની શરુઆતમાં કોર્તેઝ ને પીઝારો જેવા સ્પેનીશ વીજેતાઓએ શું કર્યું? રેડ ઈન્ડીયનોનાં આઝટેક અને માયા સામ્રાજ્યોનાં અર્ધો–પોણો લાખનાં લશ્કરોને પાંચસો હજાર યુરોપીયનોએ સર કર્યાં. વીજેતા પ્રજા એક જ (યુરોપીયન). હારનારી બન્ને પ્રજાઓ ‘ઈન્ડીયન–એક રેડ ઈન્ડીયન, બીજા આપણે.’ સરખામણી આપણે માટે બહુ શોભાસ્પદ તો નથી જ.\nયુરોપમાં 1756 થી 1763 ના સપ્તવાર્ષીક વીગ્રહ પછી 1815ના વોટર્લુના યુદ્ધ સુધીના સમયગાળામાં બ્રીટીશરો આખી દુનીયામાં ભારે ભીડમાં હતા. અમેરીકન કોલોનીઓમાં બળવો થયો. ફ્રાન્સમાં નેપોલીયન જાગ્યો. ભારતમાં નાના ફડનવીસે મરાઠા રાજ્યને પાણીપત પછી ફરી ઉભું કરેલું. સીંધીયા, ટીપુ, નીઝામ, ત્રણે મજબુત હતા અને ફ્રેન્ચ સત્તાનો એમને પુરો ટેકો હતો. ફ્રેન્ચોના ટેકાનો પુરેપુરો ફાયદો અમેરીકન લોકોએ લીધો (1776 થી 1783) અને બ્રીટીશ સત્તાને પાણીચું આપ્યું. આપણે આ બધી પરીસ્થીતીનો કોઈ લાભ લઈ ન શક્યા. સામ, દામ, ભેદ અને દંડથી, વ્યુહરચના અને મુત્સદ્દીગીરી વાપરી, થોડાક અંગ્રેજોએ આપણા રાજકર્તાઓને વશ કર્યા. કૅનેડા, યુરોપ ને ભારત, ત્રણેય ખંડોમાં તેઓ લડ્યા ને જીત્યા. ભારતમાં તો અંગ્રેજ રાજાએ નહીં; એની વ્યાપારી પેઢી (ઈસ્ટ ઈન્ડીયા કંપની)એ આપણા રાજાઓ પર વીજય મેળવ્યો.\nવ્યક્તીઓની વાત કરીએ તો, એક બાજુ થોમસ જેફરસન, બેન્જામીન ફ્રેંકલીન અને વીલીયમ પીટ (બ્રીટીશ વડાપ્રધાન) જેવી પશ્ચીમની વીભુતીઓ; અને બીજી બાજુ આપણા જાણીતા પુરુષો નાના ફડનવીસ, બાજીરાવ પેશ્વા અને ગંગાધર શાસ્ત્રી કે રામશાસ્ત્રીને મુકી જુઓ, કારણ તેઓ બધા સમકાલીનો હતા. કયા પક્ષે બુદ્ધી કે શક્તી વધુ જણાય છે ? આપણા મહાપુરુષો પ્રત્યે માથું નમાવીને પણ સ્વીકારવું જ પડે કે તેઓ અતીશય વામણા હતા. એ દીવા જેવી સ્પષ્ટ હકીકત છે. બધાનાં જીવનચરીત્રો હાથવગાં છે. પાણીપતની ત્રીજી લડાઈ પહેલાં જ મરાઠા સેનાપતી સદાશીવરાવ ભાઉના દુર્વર્તનથી જાટ રાજા પોતાની સેના લઈ જતો રહ્યો ને મરાઠાઓને જીવલેણ ફટકો પડ્યો એ જાણીતી વાત છે. મરાઠી સત્તાના સુર્યાસ્ત સમયે પેશ્વાના ધર્મચુસ્ત બ્રાહ્મણ વર્તુળ તરફથી એક પ્રશ્નમાં ગરમાગરમ વીવાદ થયો : ચન્દ્રસેન કાયસ્થ પ્રભુ (CKP) નામે ઓળખાતી ઉપજ્ઞાતી એ બ્રાહ્મણ કહેવાય કે ના કહેવાય ? પેશ્વાનો જ એક મોટો સરદાર એટલે ઈન્દોરનો હોલ્કર, ને એના ઉપર એ જ્ઞાતીનો પુર્ણ પ્રભાવ. પરીણામ ભયાનક આવ્યું. હોલ્કરે પેશ્વાની રાજધાની પુનામાં આવી એને લુંટ્યું.\nસાફ પરીપ્રેક્ષ્ય (Prospective)માં મુકીને સાદી, સીધી ને સાચી વાત કહેવી હોય તો તે એક જ છે: આપણા કરતાં આપણા શત્રુઓમાં ઘણાં વધારે બુદ્ધી, કુનેહ અને સમજ હતાં. આ એક જ વાત આપણા ડહાપણની ડાહી ડાહી વાતોને બાજુએ મુકીને આત્મનીરીક્ષણ પ્રેરવા માટે બસ છે. આપણી પ્રજામાં લોકપ્રીય થયેલા કુસમ્પના બહાના કરતાં આ હકીકતમાં સત્યનો અંશ ઘણો વધુ છે. આપણા કુસમ્પનો લાભ તેઓ લઈ શક્યા; એમના કુસમ્પનો લાભ આપણે ન લઈ શક્યા. વામન બુદ્ધીની વ્યક્તીઓનો અતી સંકુચીત દૃષ્ટીવાળો આપણો સમાજ હતો. પરદેશીઓએ તોડ્યો એ પહેલાં જ અંદરથી એ તુટવા માંડ્યો હતો. બૌદ્ધ, જૈન, શૈવ, વૈશ્ણવ ધર્મના ઝઘડાઓ અનેક હતા. અહીંસાના ઉપદેશથી સમાજ બીન–લડાયક વલણવાળો બન્યો હતો. સંતોષના ઉપદેશથી સાહસ ને સીદ્ધીની અભીલાષા ઉડી ગઈ હતી. જૌહર, સતીપ્રથા, શુકન–અપશુકન, નસીબ ને ભવીષ્યકથન જેવા વહેમોએ સમાજને અંદરથી કોરી ખાધો હતો. તપ, ત્યાગ, બ્રહ્મચર્ય, નીર્મોહી જીવન, નીષ્કામ કર્મ, આ બધી માન્યતાઓએ લાંબા ગાળે આપણા દુશ્મનોને જ મદદ કરી.\n♦ ગીતા અને યુદ્ધનું તત્ત્વજ્ઞાન :\nનીર્મોહી જીવન અને નીષ્કામ કર્મ એ ગીતાનું હાર્દ છે અને ગીતા એ હીન્દુત્વનું હાર્દ છે. ગીતા એ સાધારણ પુસ્તક નથી; સદીઓથી એણે આપણા સંસ્કારોનું ને જીવનનું ઘડતર કર્યું છે. તેથી થોડાક સામાન્ય બુદ્ધીના વાસ્તવીક સવાલો પુછવા જરુરી છે. નીર્મોહી જીવન અને નીષ્કામ કર્મના આદર્શો વ્યક્તીગત જીવનમાં અવશ્ય ઉપયોગી થઈ શકે; પણ એક કલ્પના કરો : મારો શત્રુ એના ધર્મમાં ને ધ્યેયમાં કટ્ટર રીતે પ્રતીબદ્ધ છે. કોઈ પણ રીતે જીતવાના એકમેવ હેતુથી તે મરણીયો થઈ લડે છે. બીજી બાજુ હું, નીર્મોહી ને નીષ્કામ છું. હાર કે જીત બન્નેને હું સરખાં ગણું છું. મારી ફરજ છે એમ માનીને લાગણી વીના હું લડું છું. ધારો કે બીજી બધી પરીસ્થીતીઓ સમાન હોય, તો કોનો જીતવાનો સંભવ વધારે છે? મારો કે મારા શત્રુનો ? જવાબમાં જરાય શંકા નથી; ને આ કલ્પના પણ નથી. આવી પરીસ્થીતીમાં શત્રુ જ જીતે –મુસ્લીમો મધ્ય યુગમાં આ રીતે જ હીન્દુઓ સામે જીત્યા છે ને જીતતા આવ્યા છે. આપણે જોઈએ, વીચારીએ, શત્રુને પણ ચાહીએ; કારણ આત્મા એક છે ને અમર છે. શત્રુ કાંઈ ના વીચારે, ફક્ત તલવાર ચલાવે. કૃષ્ણએ અર્જુનને લડવા પ્રેર્યો, એ શા માટે? એ તારી ફરજ છે માટે; અને આમેય તે કોઈ કોઈને મારતું નથી; કારણ આત્મા અમર છે. ભાર છે ફીલસુફી ઉપર; વ્યવહાર ઉપર નહીં – લડવું તે સ્વબચાવ માટે નહીં, શત્રુ ખરાબ છે માટે નહીં, એને ધીક્કારવા માટે નહીં – ભીષ્મને કેમ ધીક્કારાય? મધ્યયુગમાં મુસ્લીમ જીહાદ માનીને લડતો હોય અને હીન્દુ ધર્મયુદ્ધ માનીને લડતો હોય, એટલે બન્ને પોતપોતાના ધર્મ માટે લડે છે એ તો સરખું જ થયું ! ફરક માત્ર એટલો જ કે એક માણસ ‘કાફીર’ને દીલથી ધીક્કારે છે; બીજો શત્રુમાં પણ અમર આત્મા નીહાળે છે. કોણ જીતશે? હીન્દુ એની ફીલસુફીમાં જીતશે; મુસ્લીમ એની જીહાદમાં. સંતોષ અને સફળતામાં શો ફરક? એ જ કે આપણને સંતોષ મળ્યો; શત્રુને સફળતા. દુનીયામાં બધી જાતના લોકો હોય, ને તૈયાર પણ હોય – કેટલાક મરવા માટે, કેટલાક એમ કરવામાં એમને મદદ કરવા માટે. બીજા વીશ્વયુદ્ધનો નામાંકીત અમેરીકન જનરલ પેટ્ટન એના સૈનીકોને શું કહેતો હતો તે સાંભળો : ‘આપણે દેશ માટે યુદ્ધમાં મરી ફીટવા આવ્યા નથી. આપણે તો પેલો હરામી શયતાન (શત્રુ) એના દેશ માટે મરી ફીટે એવું કરવા આવ્યા છીએ.’\nઆપણો આદર્શ વીર અર્જુન છે. યુદ્ધ પહેલાં જ એ પાણીમાં બેસી જાય છે. મહાયુદ્ધ તો ઘણા સમયથી નક્કી થયેલું ને ચર્ચાતું હતું. બધાને રુબરુ સામે ઉભેલા જોયા પછી જ એને ખ્યાલ આવ્યો કે એને પ્રીય કુટુમ્બીજનો સામે લડવાનું છે ? યુદ્ધની પુર્વતૈયારીઓ દરમીયાન શંકાઓ હોય તે સારું હોઈ શકે; પરન્તુ એકવાર નીર્ણય લેવાઈ ગયા પછી યુદ્ધ જાહેર થાય, સેનાઓ સામસામે આવી જાય, ત્યારે યુદ્ધભુમી ઉપર જ સેનાપતી આનાકાની કરે, એ પરીસ્થીતી માત્ર અયોગ્ય જ નહીં; અત્યંત હાનીકારક પણ છે. દ્વીધાગ્રસ્ત વીર યુદ્ધ જીતી શકે એવો સંભવ ઓછો; કદાચ જીતે તો પણ અંતે તો કરુણાન્તીકા જ સર્જાય – પછી એ હીરો હેમ્લેટ હોય કે અર્જુન; વ્યક્તી હોય કે સમાજ. ભાવનાઓની ભુલભુલામણીમાં ફસાયેલો એ સેનાપતી છે. શેક્સપીયરનો હેમ્લેટ જ જોઈ લો : ‘To be or not to be, that is the question.’ દુશ્મનને ચાહતો અર્જુન આપણો નેતા છે – શ્રેષ્ઠ અને શુરવીર; પણ આદર્શો વીશે દ્વીધાગ્રસ્ત (Split Personality). હીન્દુઓ લડે છે ખરા; પણ ખોટા કારણથી, ખોટાં ધ્યેયો ને ખોટા આદર્શો માટે. બીજાઓ જીતવા માટે લડે છે; આપણે ફરજ બજાવવા લડીએ છીએ. બીજાને જોઈએ છે સફળતા; આપણને જોઈતું કાંઈ નથી. બીજાઓ નીષ્ફળતા વેઠી નહીં લે; આપણે બધું વેઠી લઈશું. અરે, કોક વાર સફળતા પણ વેઠી લઈશું, જો એ ભાગ્યમાં ભટકાઈ જાય તો ! આપણે શત્રુને ધીક્કારતા નથી, એ આપણને છોડતા નથી. આપણને ‘આ લોક’ ગમતો નથી; તેઓ આપણને ‘પરલોક’ મોકલે છે. આપણે આપણને બચાવી શકતા નથી; પણ અમર આત્માને તો બચાવીએ છીએ ને ? ધારો છો કે, પ્રાચીન કાળની આ ફીલસુફી વર્તમાનમાં હીન્દુ સમાજને બચાવી શકે ?\nકોઈપણ યુદ્ધનાં ધ્યેય અને હેતુઓ શા છે ? એમની માંડણી ને રજુઆત કેવી રીતે થાય છે? એના ઉપર એ યુદ્ધનાં પરીણામનો ઘણો આધાર હોય છે. જુના સમયમાં રાજા, દેશ ને સન્માન માટે લોકો લડતા; મુસ્લીમો જીહાદ માટે લડ્યા; ક્રુઝેડો ધર્મ માટે લડાઈ; બે વીશ્વયુદ્ધો લોકશાહી બચાવવા લડાયાં. સારાં કે ખોટાં પણ ધ્યેય અને હેતુઓ સ્પષ્ટ હતાં. દુધ–દહીંમાં પગ રાખીને લડાય નહીં; લડાય તો જીતાય નહીં. દ્વીધા અને અનાસક્તીનો યોગ યુદ્ધમાં અશક્તી ઉત્પન્ન કરે. ધ્યેયબદ્ધતા, એકમેવ લક્ષ્ય, નીર્ણયાત્મક નેતૃત્વ, પ્રતીબદ્ધ પ્રજાશક્તી, આમાંનું કંઈ પણ ખુટતું હોય તો યુદ્ધ જીતાય નહીં. આ પ્રકારના ગુણો હીન્દુ માનસમાં કેળવાયા જ નહીં એ એમના સદીઓ જુના પરાજયોનું મહત્ત્વનું ને મુળભુત કારણ છે.\nલડાઈમાં હાર થાય એ લાંબા ગાળે ખરેખર મોટી આપત્તી હોય પણ ખરી; ના પણ હોય. પરન્તુ તાર્કીક તારણો કાઢીને હારને અનીવાર્ય ગણવી, વાજબી ઠરાવવી –Rationalize કરવી – એનાથી એ હાર ખરેખરી ને કાયમી આપત્તી બને છે. નસીબવાદ, માયાવાદ અને અનાસક્તીયોગ જેવાં તત્ત્વજ્ઞાનનાં તોરણો બાંધીને ભારતમાં આ કામ થયું છે અને તેથી જ બીન–વ્યાવહારીક ને નકારાત્મક અભીગમ આપણાં માનસતન્ત્રમાં જામી ગયેલ છે. આવાં વલણોથી પરલોક કદાચ જીતાય; આ લોકનાં યુદ્ધો જીતાય નહીં. યુદ્ધમાં તો વીજયાકાંક્ષા અનીવાર્ય છે, ધ્યેયનીષ્ઠા વીધાયક છે, સુસજ્જતા નીર્ણાયક છે. આપણામાં એકેય નહોતાં. આપણામાં તો હતી એક અદમ્ય ઈચ્છા આ અસાર સંસારથી છુટવાની. એમાં આપણા શત્રુઓએ સહાય કરી. આપણે શાસ્ત્રો ટાંક્યાં; એમણે શસ્ત્રો તાક્યાં. આપણે તપ આદર્યાં; એમણે તલવાર ચલાવી. શું વધુ કારગત નીવડ્યું એની સાક્ષી ઈતીહાસ પુરે છે.\n♦ ફક્ત સો વર્ષ પહેલાંના ભારતની વાસ્તવીકતાઓ :\nચોખ્ખી ચણાક વાત છે કે આપણી સમાજવ્યવસ્થા પરદેશીઓના પડકાર સામે ઉભી રહી શકી નહીં. પુનરપી પરાજય, પુનરપી પરાજય, એ કદી અકસ્માત ન હોઈ શકે. આપણી હાર માત્ર એક નબળાઈ ન હતી; એ તો રાજકીય, નૈતીક, ધાર્મીક, સામાજીક, સમગ્ર તન્ત્રવ્યવસ્થાની નીષ્ફળતા હતી. કોઈને આ વીશે હજી પણ શંકા હોય તો માત્ર સોએક વરસ પુર્વેના (1850 થી 1900) ભારતની પરીસ્થીતી પર નજર ફેંકવાથી ખાતરી થશે. એના સાક્ષીપુરાવા હાજર છે, અંદાજો બાંધવાની કે કલ્પના કરવાની જરુર નથી.\nએ સમયે અંગ્રેજી શીક્ષણની શરુઆત થયેલી. પણ પ્રચાર નહીં; વીજળી કે વીમાન ન હતાં, મોટરગાડી કે ફોન પણ નહીં; એટલે સમાજ ઉપર આજના જેવી પાશ્ચાત્ય અસરો નહીંવત્ હતી. તેથી જુનું ભારત આધુનીકતાથી લગભગ અસ્પૃષ્ટ દશામાં જોવાની તક અહીં મળે છે. આજે પણ આપણાં ગામડાંમાં આમાંનું ઘણુંબધું દૃષ્ટીએ ચડે છે.\nકેવું હતું એ ભારત ? 85 ટકાથી વધારે વસ્તી ગામડાંમાં રહેતી, અંગુઠાછાપ અભણ, શ્રદ્ધાળુ. પુરાતન પદ્ધતીથી ખેતી કરતી. પીવાના પાણી માટે ગામમાં એક કુવો ઉપલાં વર્ણો માટે, બીજો નીચલાં વર્ણો માટે, ત્રીજો અસ્પૃશ્યો માટે. દરેક જ્ઞાતી પોતપોતાના અલગ લત્તાઓમાં રહે. ક્યાંય પણ જવું હોય તો કાચા રસ્તા પર કાદવ–કીચડમાં ચાલતા જવાનું. ઉપલા વર્ગનાં બેચાર પૈસાવાળાં કુટુમ્બો કે દરબાર જેવા પાસે ઘોડો હોય. મોટા ખેડુતો બળદગાડાં રાખે. સુથાર, લુહાર, મોચી ને કુંભાર જેવા વંશપરમ્પરાના જુના ધંધાઓ ઉપર ગામડાં નભે જાય. ઔદ્યોગીકરણનું નામ નહીં. અસ્પૃશ્યતા સર્વત્ર ને સ્વાભાવીક. દવાખાનું ભાગ્યે જ હોય, હોય તો પોસાય નહીં; એટલે ડોશીમાનું વૈદું ને આયુર્વેદ વનસ્પતીઓ એ દરેક રોગની દવા. ચેપી રોગોની ભરમાર, વહેમો બેસુમાર. બાળજન્મ ને બાળમરણ બન્ને ઉંચાં, આયુમર્યાદા અતીશય નીચી. પીંઢારા ને ઠગોની ટોળીઓ અંગ્રેજ સત્તાએ હમણાં હમણાં જ જેર કરેલી; પણ બહારવટીયા ને લુંટારાનો કાયમનો ત્રાસ. તેથી ડાહ્યા માણસો ઘરમાં ખાડા ખોદી પૈસા દાટે. ગાયભેંસનું છાણ ભેગું કરવું એ સ્ત્રીઓની રોજની ઉપયોગી આર્થીક પ્રવૃત્તી; કારણ છાણાં કે લાકડું એ જ બળતણ હતું. કુવેથી પાણી ભરી લાવવું, ઢોર સાચવવાં, રસોઈ કરવી, એ સ્ત્રીઓની મુખ્ય પ્રવૃત્તીઓ. બાળકો ખેતી ને પશુપાલનમાં મદદ કરે. ગામમાં શાળા જો હોય તો પ્રાથમીક ચારેક ધોરણ પુરતી; પણ હાજરી પાંખી. શાળાએ જવું ન ગમતું હોય એવા કોઈ છોકરાને બેચાર મોટા છોકરાઓ ટાંગાટોળી કરી ઉંચકીને શાળાએ લઈ આવે; ને માસ્તર સાહેબ નેતરની સોટીથી એની બરાબર ખબર લે. સ્ત્રીશીક્ષણની શરુઆત હજી થઈ ન હતી. વીધવાવીવાહ નીચલી નાતોમાં ખરો; ઉપલી નાતોમાં અકલ્પ્ય. વીધવાઓની સ્થીતી દયનીય. બાળલગ્નો બહુ જ સામાન્ય ને પ્રચલીત. મારી માતાનું લગ્ન એની 13 વર્ષની ઉંમરે થયેલું. લોકમાન્ય ટીળકની એક નાની સરખી વાત જુઓ : 12 વર્ષથી ઓછી ઉંમરની સ્ત્રીઓનાં લગ્નો ઉપર પ્રતીબન્ધ મુકતા કાયદાને એમણે ટેકો આપવાની ના પાડી. તેથી સુધારક મીત્ર આગરકરથી એ છુટા પડ્યા. અને ટીળક તો એ જમાનામાં ક્રાન્તીકારી નેતા ને સમાજસુધારક કહેવાતા !\nમેં પોતે બીજા વીશ્વયુદ્ધ પહેલાં આમાંનું લગભગ બધું નાનપણમાં નજરોનજર જોયેલું છે, અને આ તો આપણી અવદશાનું એક આછું એવું જ રેખાચીત્ર છે. આજના ઘણા શીક્ષીત યુવાનોએ ગામડું જોયેલું હોતું નથી. એમને આવી હકીકતોથી આશ્ચર્ય સાથે આંચકો લાગે છે. વધુ વીગતો વધુ આઘાતજનક થશે. આ જ સમયના યુરોપ કે અમેરીકાની આધુનીક પ્રગતીની જરાક પણ કલ્પના જેને હોય એને શું થશે એ મને ખબર નથી.\nઆવા અતીશય નીરાશાજનક સમાજતન્ત્રમાં આપણે સદીઓ સુધી શાથી સપડાયા? અને હજી કેમ છીએ? એનાં કારણો આપણી પરમ્પરાગત માન્યતાઓ-સંસ્કારોમાં ઉંડાં દટાયેલાં છે. એની વાત હવે પછીના પ્રકરણમાં જોઈશું.\nશ્રી.સુબોધ શાહનું અંગ્રેજીમાં લખાયેલું ‘Culture Can Kill’ પુસ્તકના એક પ્રકરણમાંથી ઉપરોક્ત લેખ, કચ્છી જૈન સમાજ, અમદાવાદનું મુખપત્ર ‘મંગલ મન્દીર’ માસીકના 2013ના ઓક્ટોબર માસના અંકમાં પ્રકાશીત થયો હતો. આ લેખ, લેખકશ્રી અને રજુઆતકર્તાશ્રીની પરવાનગીથી સાભાર…\nરજુઆતકર્તા : શ્રી. મુરજી ગડા, 1, શ્યામવાટીકા સોસાયટી, વાસણા રોડ, વડોદરા –390007 સેલફોન : 972 679 9009 ઈ–મેલ : mggada@gmail.com\nનવી દૃષ્ટી, નવા વીચાર, નવું ચીન્તન ગમે છે ? તેના પરીચયમાં રહેવા નીયમીત આ રૅશનલ બ્લોગ https://govindmaru.com/ વાંચતા રહો. દર શુક્રવારે નવો લેખ મુકાય છે. તમારી મહેનત ને સમય નકામાં નહીં જાય તેનું ધ્યાન રાખીશ… ..ગોવીન્દ મારુ..\nઅક્ષરાંકન : ગોવીન્દ મારુ, 405, સરગમ સોસાયટી, કાશીબાગ, કૃષીયુનીવર્સીટીના પહેલા દરવાજા સામે, વીજલપોર પોસ્ટ : એરુ એ. સી. – 396 450 જીલ્લો : નવસારી સેલફોન : 9537 88 00 66 ઈ.મેલ : govindmaru@yahoo.co.in\nપોસ્ટ કર્યા તારીખ: 17/04/2015\nPrevious ભુતીયું ઘર (Haunted House)\nNext ચમત્કાર તો તમે પણ કરી જ શકો છો !\n17 Apr 2015 at 9:36 pm\nઅને હજી પણ હારતાજ જઈએ છીએ .અને જ્યાં સુધી વહેમ ,અજ્ઞાનતા . આંધળો વિશ્વાસ છે ત્યાં સુધી હારતાજ રહેવાના\n17 Apr 2015 at 9:55 pm\nSaras mahiti sabhar lekh.\n17 Apr 2015 at 10:37 pm\nબહુ લાંબા વખત પછી સરસ જુદા વિષય પર લેખ વાંચવા મળ્યો. અભિનંદન. આવી જ વાતો મેં સ્વામી સચ્ચિદાનંદના પ્રવચનોમાં સાંભળી છે. મારા પોતાના પણ આવા જ વિચારો છે. હું પણ કાંઈક આવું જ લખું છું. સુબોધભાઈને સો સો સલામ.લેખ દરેકે વાંચવા જેવો છે.\n17 Apr 2015 at 10:47 pm\nIt is 100% true. It isagood article for reading and thinking.\n17 Apr 2015 at 11:22 pm\nઆ લોક, પરલોક, પાપ, પૂણય, હિંસા, અહિંસા, સંચિત કર્મ, સ્વર્ગ, નર્ક, દેવ, દેવી, રાક્ષસ, વિ…વિ….માંથી આજે ૨૧મી સદીમાં ભણેલાં ગણેલાં ડોક્ટરો, ઇન્જનીયરો, વિજ્ઞાનીઅો છુટી શક્યા નથી. અરે અમેરીકામાં પણ આ સારું મુહૃત અને ખરાબ મુહૃતના ઘંઘા ચાલુ છે. અમેરિકામાં સામાજીક સંસ્થાઓ પણ વર્ગવિગ્રહથી પર નથી. પોત પોતાના જુથ બનાવીને પોતાની લડાઇઓ સરકારી સોલ્યુશન શોઘે છે. કહે કે અમે તો સમાજસેવા કરવાવાળા. પરંતુ હું ? સબસે બડા…..દરેકના પક્ષ જુદા…..દરેક પોતાની પરેડ કાઢે. આ કુસંપ અમેરિકામાં પણ ભારતીયોમાં હજી જીવિત છે.અેકતા ? અમે કાંઇ મુરખ છીઅે ? અમે કોઇના હાથ નીચે કામ કરીઅે? અને આ કારણથી જ ભારતીયો અમેરિકામાં કોઇ બેનીફીટ મેળવી શકતા નથી. પાંચ જણા બોલે તેની પિપુડી કોણ સાંભળે? લાખ માણસો ભેગા થઇને અેક હાં પાડે તો સરકાર ઘ્રુજે…..પણ …….અંદરો અંદર ટાંટીયા ખેંચવામાંથી જ ઉંચા નથી આવવું અે તેમનો જન્મસિઘ્ઘ અઘિકાર છે. ભૂતકાળની ભૂલોમાંથી શીખવાની સલાહ રોજે અપાય છે પરંતુ જ્યારે પોતાને અમલમાં મુકવાનો સમય આવે ત્યારે તે અેકલવીર બની જાય છે. કહેવાયુ છે કે,‘ ઉદાહરણ આપવું સહેલું છે પરંતુ ઉદાહરણ બનવું અશક્ય છે.‘ તમારા સવાલના જવાબમાં કહું કે, આ પ્રાચિનકાળની ફીલસુફી વર્તમાનના હિન્દુ સમાજને બચાવી નિહ શકે. જ્યાં સુઘી સાઘુઓ,પુજારીૌ, કર્મકાંડીઓ અને કથાકારોની આંખ ના ખૂલે ત્યાં સુઘી તો નહિ જ. પોલીટીશીયનો અને વેપારીઓ તો ઓપોરચ્યુનિસ્ટ…..તમારાં આ પ્રકરણો અંગત સ્વાર્થિઓને કદાચ નહિ પણ ગમે…ગુસ્સો પણ કરે….છતાં સમાજના ભલાં માટે બોલવું પણ પડે…આજકાલ સુભાષચંન્દ્ર બોઝની આઝાદીના લડાયક પ્રયત્નોની વાત બહાર પડી રહી છે….અહિસાની સામે યુઘ્ઘ. વિગતો જે બહાર આવી રહી છે…સીક્રેટ ડોક્યુમેન્ટસ્ના રુપે તે કદાચ ભારતની આઝાદીનો ઇતિહાસ જ બદલી નાંખશે અેવું લાગી રહ્યું છે..અંગ્રેજોની છેલ્લા દિવસોની મુશકેલીઓના ડોક્યુમેંટસ્ કાંઇક જુદા જ સંજોગો દર્શાવે છે…..સુબોઘભાઇનું અેનાલીટીકલ વિચારોનું આ પ્રકરણ શબ્દે શબ્દ મંજુર છે….હાર્દિક અભિનંદન.\n18 Apr 2015 at 12:41 am\nVery good analysis of our past defeats and we see that we are still reflecting the said phenomena to day. Author has nicely depicted and revived our past behaviour.\n18 Apr 2015 at 12:09 pm\nલેખકશ્રીએ ખુબજ તટસ્થતા થી વિચારોત્તેજક લેખ લખ્યો છે, અંગ્રેજી માં કહી શકાય “આઇ ઓપનર આર્ટિકલ “.લેખ મા જણાવેલ હકીકતો ભુતકાળ મા જેટ્લી રીલેવંટ હતી એટ્લીજ વર્તમાન માં અને કમનસીબે,ભવિષ્ય મા પણ રહેશે.\n18 Apr 2015 at 1:55 pm\nExcellent and Impressive analysis, You are writting and we are all reading and appreciating but not implement. Without imlement you can not find any result.\nNowadays people want only result which our leaders does not have.\nLeader should be result oriented like Modi. Let us hope we find result within\n18 Apr 2015 at 2:00 pm\nEurope ke chin ni jem aa deshne koi mahan samulgi vacharik kranti,bhale pachhietyan ni jem lohiyal hoy, kare evo neta male to j aa deshnu kaink thai shake…Nahi to pachhi atyare Na.Mo. kare chhe em juda juda desho farine technology ane paisani bhikh mangya karvani…\n21 Apr 2015 at 6:12 am\nTo Shri tpb (Tushar Bhatt)1951:\nYou haveavery good idea when you say that our country needs “mahan samulgi vaicharik kranti” meaningagreat basic ideological revolution. I congratulate you.\nBut I request you to thinkalittle more when you want to keep waiting foraleader. You say: “evo neta male to j aa deshnu kaink thai shake”. My humble thought is given below for your consideration:\nInademocracy, leaders arise from society, they do not drop from the sky. What we need is enough numbers of rational minded common men like you and me so that they can create an ideological revolution throughastrong society. For example, the American and the French peoples had no famous leaders when they started their revolutions. Yet those people gave the world the great values of “Liberty, Equality, Fraternity”. Common people inastrong society first prepareasuitable ground-culture and then, the leaders arise in natural course to lead them.\nIn short, our common people need to give up their old Values and ideals, and adopt new thoughts before any Kranti takes place. Washington and Napoleon, both arose after (not before) the above revolutions were started by the agitated people themselves.\nThank you for your good ideas. —-Subodh Shah —\n24 Apr 2015 at 10:37 am\n————What we need is enough numbers of rational minded common men like you and me so that they can create an ideological revolution throughastrong society.———-\nI completely agree with you. Please sign me up in your group. 🙂\n18 Apr 2015 at 9:01 pm\nThis article is full of very pointed and effective statements. Many thanks and congratulations to the author. I eagerly await the next and subsequent articles.\nI hope our youngsters will take this very seriously and act on it.\n19 Apr 2015 at 6:10 pm\nGood & nice. Thank’U .\n20 Apr 2015 at 8:46 pm\nAnalysis is similar to Swami Sachhidanand of Dantali. Introspection, analysis and ‘conclusion’. But can we really improve on this.\nPingback: અધ્યાત્મનો અનુબન્ધ | અભીવ્યક્તી\n14 Aug 2015 at 1:32 pm\nBetter we had communist government after Independence, to break all caste based structure and economic system. still villages are divided in caste based streets and name of street also based on caste??. Still people hate each other based on upper or lower caste.\n14 Aug 2015 at 7:52 pm\nYou are quite right about the hold of castes on our Indian minds.\nPerhaps you may be surprised to know that here in the USA also, we, the highly educated rich Hindus organize ourselves into clubs, conduct picnics and do many other social activities based on our membership in our original castes and sub-castes. Thanks. — Subodh Shah —\nPingback: અધ્યાત્મનો અનુબન્ધ – ‘અભીવ્યક્તી’\nLeaveaReply to Ramesh Mehta Cancel reply


First village of the country where cooking is done with solar energy\nબાંચા ગામઃ દેશનું પહેલું એવું ગામ જ્યાં તમામ ઘરોમાં સૌર ઉર્જાથી બને છે રસોઈ\nદેશના આ નાનકડા ગામમાં5વર્ષ પહેલાં રસોઈ માટે ચૂલાનો ઉપયોગ થતો હતો અને બાળકોને ભણવા માટે રાત્રે લાઈટ મળવી મુશ્કેલ હતી. આજે આખા આદિવાસી ગામની કિસ્મત બદલાઈ ગઈ.\nમધ્યપ્રદેશના બેતુલ જિલ્લાનું બાંચા ગામ દેશનું પહેલું એવું ગામ છે, જ્યાં કોઈ ઘરમાં ચૂલા કે એલપીજી સિલિન્ડરનો ઉપયોગ થતો નથી. જાણો કેવી રીતે બદલાયું આ આદિવાસી બહુમતી ધરાવતા ગામનું ભાગ્ય!\nબાંચા ગામ મધ્યપ્રદેશના બેતુલ જિલ્લામાં આવેલું છે. જો કે તે એક સામાન્ય ગામ જેવું જ છે, પરંતુ છેલ્લા પાંચ વર્ષમાં આ ગામે દેશમાં એક અલગ જ ઓળખ બનાવી છે. વાસ્તવમાં, આ ભારતનું પહેલું ધુમાડા રહીત ગામ છે અને ન તો ઘરમાં સ્ટવ છે અને ન તો કોઈને એલપીજીની જરૂર છે.\nબાંચા ગામના તમામ 74 ઘરોમાં ખોરાક રાંધવા માટે સૌર ઊર્જાનો ઉપયોગ થાય છે. અગાઉ અહીંના લોકોને રસોઈ બનાવવા માટે જંગલમાંથી લાકડા કાપવા પડતા હતા, જેના કારણે પર્યાવરણને પણ ઘણું નુકસાન થતું હતું.\nઆ અંગે સ્થાનિક અનિલ ઉઈકેએ ધ બેટર ઈન્ડિયાને જણાવ્યું કે, “અમે પહેલા રસોઈ બનાવવા માટે જંગલમાંથી લાકડા લાવતા હતા. દરરોજ ઓછામાં ઓછા 20 કિલો લાકડાની જરૂર પડતી હતી અને દરરોજ સવારે અમારું પહેલું કામ જંગલમાંથી લાકડાં લાવવાનું જ રહેતું.\nતેમણે વધુમાં ઉમેર્યું, “અહીંના લોકો ખેતી અને મજૂરી કરે છે અને જંગલમાંથી લાકડાં લાવવામાં ઘણો સમય વેડફાતો પણ હતો. અમને સરકારી ગેસ કનેક્શન મળતા હતા, પરંતુ પૈસાની અછતને કારણે લોકો ગેસ ભરી શકતા ન હતા. તે જ સમયે, જેઓ સક્ષમ હતા, તેઓને રસોઈ દરમિયાન જ ગેસ સમાપ્ત થવાના કારણે ઘણી સમસ્યાઓનો સામનો કરવો પડ્યો હતો.\nપરંતુ, છેલ્લા ચાર-પાંચ વર્ષમાં બાંચા ગામ ખેતી સિવાય વીજળીની બાબતમાં સંપૂર્ણ સ્વનિર્ભર બની ગયું છે અને સોલાર પેનલ માત્ર મહિલાઓ માટે જ નહીં, પણ બાળકોને ભણવામાં પણ મદદ કરી રહી છે. આમ ગામને એક નવી પ્રેરણા મળી છે.\nઅનિલે કહ્યું, “ગામની મહિલાઓ સોલાર પેનલ લગાવવાને કારણે ઘણો સમય બચાવી રહી છે અને તે સમય તેઓ અન્ય કામો માટે વાપરી રહી છે. તેમને હવે ધુમાડાથી રાહત મળી છે, જે ઘણા રોગોનું મૂળ પણ છે. ઉપરાંત, વાસણો હવે કાળા નથી પડી જતા.”\nતેઓ આગળ જણાવે છે કે , “અમારા ગામમાં હવે વીજળીની કોઈ સમસ્યા નથી. જેના કારણે બાળકોના શિક્ષણ પર પણ માઠી અસર પડતી નથી. IIT મુંબઈ દ્વારા તેમને સ્ટડી લેમ્પ પણ આપવામાં આવ્યા છે.\nપરિવર્તનની આ સફર કેવી રીતે શરૂ થઈ\nઆ પરિવર્તનની શરૂઆત છાપાની નાનકડી એક ખબરથી થઈ. વાસ્તવમાં, 2016-17માં, ONGC, ભારત સરકારે સોલર ચૂલ્હા ચેલેન્જ સ્પર્ધાનું આયોજન કર્યું હતું. આ દરમિયાન IIT મુંબઈના વિદ્યાર્થીઓએ એવો સ્ટવ બનાવ્યો હતો, જે સૌર ઉર્જાથી ચાલી શકે છે. તેમની ડિઝાઇનને સ્પર્ધામાં પ્રથમ ઇનામ આપવામાં આવ્યું હતું.\nસ્થાનિક અખબાર દ્વારા બાંચા ગામમાં શિક્ષણ, પર્યાવરણ અને જળ સંરક્ષણની દિશામાં પહેલેથી જ કાર્યરત એનજીઓ “ભારત-ભારતી શિક્ષણ સમિતિ” ના સચિવ મોહન નાગરને જ્યારે આ સમાચાર મળ્યા, ત્યારે તેમણે ગામમાં સોલાર પેનલ લગાવવાનું નક્કી કર્યું. સ્થાપિત કરવા માટે IIT મુંબઈ સાથે વાતચીત શરૂ કરી.\nમોહન નાગરે કહ્યું કે, “IIT બોમ્બેએ સૌર ઊર્જાનું ઇન્ડક્શન મોડલ બનાવ્યું હતું. તે પરિવાર માટે બે સમયનું ભોજન સરળતાથી બનાવી શકે છે. જ્યારે મને ખબર પડી ત્યારે મેં તેમની સાથે વાત કરી. પરંતુ સોલાર પેનલ લગાવવાનો ખર્ચ ઘણો વધારે હતો. જેના કારણે ઘણી મુશ્કેલી પડી રહી હતી.”\nતેમણે વધુમાં કહ્યું, “એક સોલાર પેનલની કિંમત લગભગ 70,000 રૂપિયા હતી અને અહીંના લોકો માટે આટલો ખર્ચ કરવો શક્ય નહોતો. કોઈ ઉકેલ ન મળતાં અમે ONGCનો સંપર્ક કર્યો અને કહ્યું કે અમે તેનો ઉપયોગ બાંચા આદિવાસી ગામમાં કરવા માંગીએ છીએ. તેઓએ તેના માટે હા પાડી અને અમને CSR દ્વારા ભંડોળ મળ્યું.”\nબાંચા ખાતે સોલાર પેનલ્સની સ્થાપના સપ્ટેમ્બર 2017 માં શરૂ થઈ હતી અને ડિસેમ્બર 2018 સુધીમાં કામ પૂર્ણ થયું.\n“બાંચા ગામના લોકો પહેલા જંગલમાંથી લાકડા લાવતા હતા. આનાથી જંગલોને તો ઘણું નુકસાન થયું હતું, પરંતુ રસોઈ વખતે ધુમાડાને કારણે સ્વાસ્થ્ય પર પણ ખરાબ અસર પડી હતી. તેઓ સદીઓથી જંગલો પર નિર્ભર હતા, તેથી તેમના જીવન જરૂરિયાતના આ કાર્યને સૌર ઊર્જામાં રૂપાંતરિત કરવું તે અમારા માટે એક મોટો પડકાર હતો. પરંતુ, જેમ જેમ લોકોને તેના ફાયદાની જાણ થઈ, તેઓએ તેને અપનાવવાનું શરૂ કર્યું.\nIIT બોમ્બેના બંચા ગામ પ્રોજેક્ટના ટેકનિકલ મેનેજરના જણાવ્યા અનુસાર, તેમાં દિવસમાં ત્રણ યુનિટ વીજળી છે, જે ચાર-પાંચ લોકોના પરિવાર માટે સરળતાથી ભોજન બનાવી શકે છે.\nએક સેટઅપમાં ચાર પેનલ છે. સ્ટવનું વજન એક કિલો છે અને તેમાં તાપમાન બદલવા માટે ત્રણ સ્વીચો છે.\nમોહને કહ્યું કે, “આ સ્ટવ પર બંને સમયનું ભોજન સરળતાથી તૈયાર થઈ જાય છે. રસોઈ ઉપરાંત ટીવી, બલ્બ, પંખા ચલાવવામાં પણ લોકોને કોઈ સમસ્યાનો સામનો કરવો પડતો નથી.\nજો કે વરસાદની મોસમમાં સોલાર પેનલથી વીજળી ઉત્પન્ન કરવામાં પણ સમસ્યા સર્જાય છે. આ વિશે મોહન કહે છે, “કેટલીકવાર વરસાદની મોસમમાં બે-ત્રણ અઠવાડિયાં સુધી સૂરજ બરાબર ઊગતો નથી. જેના કારણે બેટરી યોગ્ય રીતે ચાર્જ થઈ શકતી નથી. આ સિવાય લોકોને ક્યારેય કોઈ સમસ્યાનો સામનો કરવો પડતો નથી.”\nમોહન કહે છે કે લોકોને સોલાર પેનલની વધુ જાળવણીની જરૂર નથી અને છેલ્લા ચાર-પાંચ વર્ષથી તમામ પેનલ સરળતાથી ચાલી રહી છે. IIT મુંબઈએ ગામના બે લોકોને રિપેરિંગની ટ્રેનિંગ પણ આપી છે.\nસૌર ઉર્જા આપી શકે છે ઘણી રાહત\nIIT બોમ્બેના એનર્જી સાયન્સ એન્ડ એન્જિનિયરિંગ વિભાગના પ્રોફેસર અને એનર્જી સ્વરાજ ફાઉન્ડેશનના સ્થાપક ચેતન સિંહ સોલંકી કહે છે કે, “આજે દેશમાં LPG સિલિન્ડરના ઉપયોગથી દર મહિને 45-50 કિલો કાર્બન ડાયોક્સાઇડ ગેસનું ઉત્સર્જન થાય છે. જો આપણે સૌર ઉર્જા અપનાવવાનું શરૂ કરીએ તો તે નોંધપાત્ર રીતે ઘટાડી શકાય છે.\nતેમનું કહેવું છે કે બાંચા ગામમાં સ્થાનિક લોકોની ભાગીદારી સૌથી મહત્વપૂર્ણ હતી. આ જ કારણ છે કે આટલા વર્ષો પછી પણ તમામ સોલર સિસ્ટમ યોગ્ય રીતે ચાલી રહી છે. નહિંતર, ઘણીવાર એવું જોવા મળે છે કે રસ્તાઓ પર સોલાર લાઇટ લગાવવામાં આવે છે, પરંતુ તેનો લાંબા સમય સુધી ઉપયોગ થતો નથી.\nતેઓ આગળ જણાવે છે કે,“ટેક્નોલોજીનો વિકાસ કરવો અને તેનું સ્થાનિકીકરણ એ બે અલગ-અલગ બાબતો છે. બાંચા ગામમાં અમારો પ્રયોગ લોકભાગીદારીના કારણે જ આટલી સફળતા મેળવી શક્યો છે. આનાથી લોકોના આત્મવિશ્વાસમાં પણ વધારો થયો છે અને ટેક્નોલોજીનો ખૂબ જ અસરકારક રીતે ઉપયોગ કરવામાં આવી રહ્યો છે.”\nવાસ્તવમાં, જનભાગીદારી દ્વારા પોતાને આત્મનિર્ભર બનાવવામાં આદિવાસી બહુલ ગામ બાંચા દ્વારા પ્રાપ્ત થયેલી સફળતા દેશના તમામ ગામો માટે એક ઉદાહરણ છે.\nતમે 9425003189 પર મોહન નાગરનો સંપર્ક કરી શકો છો.\nઆ પણ વાંચો: આદિવાસીઓને રોજગાર મળે તે માટે સામાજિક કાર્યકર્તાએ વાંસની સાયકલની શોધ કરી


A 12 km long lake filled up on two banks of the Narmada | નર્મદામાં પાણીની આવક થતા બે કાંઠે ,12 કિમિનું સરોવર ભરાયું - Divya Bhaskar\nA 12 Km Long Lake Filled Up On Two Banks Of The Narmada\nપાણીનો જથ્થો:નર્મદામાં પાણીની આવક થતા બે કાંઠે ,12 કિમિનું સરોવર ભરાયું\nપાવરહાઉસમાંથી નદીમાં 31 હજાર ક્યુસેક પાણી ઠલવાઇ રહ્યું છે\nનર્મદા બંધના રિવર બેડ પાવર હાઉસના બે ટર્બાઇન ચાલુ કરાયા\nરાજ્યમાં વહેલા અને સારા ચોમાસાની આગાહી વચ્ચે નર્મદા નિગમ સજ્જ બની ગયું છે. અને આ વર્ષે રાજ્યની જીવાદોરી સરદાર સરોવારને પુનઃ 138.68 મીટર સુધી છલોછલ ભરવાની સંપૂર્ણ તૈયારીઓ કરી લીધી છે. હાલ સરદાર સરોવર માં 2037 મિલિયન ક્યુબીક મીટર પાણીનો જથ્થો ભરેલો છે. અને જળ સપાટી 124.52 મીટરે છે. ત્યારે તંત્ર દ્વારા હાલ રીવરબેડ પાવર હાઉસના2ટર્બાઇનો ચાલુ કરી 24 કલાક ચાલવામાં આવી રહ્યા છે. જેનાથી નર્મદા નદીમાં 31 હજાર કયુંસેક પાણી છોડવામાં આવતા ચોમાસા પહેલ નર્મદા નદી બે કાંઠે વહેતી થઈ છે. અને ગોરા બ્રીજ પણ ડૂબી ગયો છે. એટલે હવે નર્મદા નદીમાં પાણી ભરાતા આગામી દિવસો માં ક્રુઝ બોટ ફરી ચાલુ થશે એવી શક્યતાઓ જોવા મળી રહી છે.\nહાલ નર્મદા ડેમના ઉપરવાસ મધ્યપ્રદેશના ડેમો માંથી 1300 ક્યુસેક પાણીની આવક થઈ રહી છે. જોકે આ સામાન્ય છે પણ સરદાર સરોવર માં સંગ્રહીત પાણી નો જથ્થો પણ ખૂબ વધુ પ્રમાણ માં છે. નર્મદા ડેમની મહત્તમ સપાટી 138.68.મીટર છે અને હાલ સપાટી 124.52 મીટર છે. એટલે એમ કહી શકાય કે 14 મીટર જેટલો સરોવર ખાલી છે. અને આવતા ચોમાસામાં ભરવાનો છે હાલ 2037 મિલિયન ક્યુબીક મીટર પાણી લાઈવ જથ્થો છે એટલે 3000 ક્યુબીક મીટર જેટલા પાણી ની જરૂર છે. જે માત્ર એક હેવી ફ્લડ આવે અને 12 થઈ 13 લાખ ક્યુસેક પાણી આવી જાય એટલે છલોછલ થઈ જાય જોકે તંત્રને એની ચિંતા નથી કેમકે સરદાર સરોવર આ સિઝનમાં પણ સંપૂર્ણ ભરાવાનું નક્કી છે.\nપરંતુ અને નર્મદા ડેમની જળ સપાટી 124.52 મીટર પર છે. રિવર બેડના ટર્બાઇનો ચાલુ કરવા થી પાણી નો ખર્ચ કરી વીજ ઉત્પાદન કરી વીજળી ગુજરાત સહિત અન્ય રાજ્યોમાં પહોંચાડી શકે. નર્મદા કેનાલ માં 10 હજાર ક્યુસેક પાણી છોડવામાં આવી રહ્યું છે.જેના થકી રાજ્યમાં પીવાનું સિંચાઈ નું પાણી પહોંચાડી શકે અને વરસાદ ની શરૂઆત થશે ત્યારે માંડ5થી6મીટર પાણી ઓછું થશે. એટલે પાણી નો સદુપયોગ કરવા હાલ પાણી ખર્ચ કરવમાં આવી રહ્યું છે..


ડિસેમ્બર 7, 2019 અમેરિકામાં વસતા ભારતીયો, નટવર ગાંધીlilochhamtahuko\nબીજા વિશ્વયુદ્ધ પછી એક આંતરરાષ્ટ્રીય સત્તા તરીકે અમેરિકન પ્રજાના સામૂહિક માનસની સીમાઓ વધુ ને વધુ વિસ્તરતી રહી છે. એક જમાનામાં અહીં મુખ્યત્વે યુરોપ ઉપર જ દૃષ્ટિ મંડાઈ રહેતી હતી, ત્યારે આજે એ દૃષ્ટિ બહોળી બની છે. પશ્ચિમના દેશોમાં અમેરિકા અત્યારે સૌથી ખુલ્લો સમાજ ગણાય છે. આજે પણ અનેકવિધ પ્રજાને સ્વીકારીને પોતાની કરવાની અમેરિકાની તૈયારી સર્વથા પ્રશંસનીય છે. દુનિયાના બાકી બધા દેશો ભેગા મળીને જેટલી ઈમિગ્રન્ટ્સને આવવા દે છે, તેનાથી વધુ એકલું અમેરિકા એ નિરાશ્રીતોનું ઉદાર હ્રદયે સ્વાગત કરે છે. અને તે ઉપરાંત અનેકગણા ગેરકાયદેસર જીવને જોખમે, યેન કેન પ્રકારેણ, મુખ્યત્વે મેક્સિકોમાંથી, અહીં દરરોજ હજારોની સંખ્યામાં આવ્યે જ જાય છે. ઈમિગ્રન્ટ્સના બાવડાંના બળે બંધાયેલા આ દેશના બંધારણમાં નાગરિક હક અને લઘુમતિઓના સંરક્ષણનાં બીજ જે પહેલેથી જ નંખાયા તે આજે વિશાળ વડલો થઈને અમેરિકાની વિવિધ લઘુમતિઓને હૈયાધારણ આપે છે. આ છે અમેરિકાની મહાનતા.\nગઈ બે સદી સુધી અમેરિકા ગોરી બહુમતિનો દેશ રહ્યો છે. પણ આવતાં બસો વર્ષમાં તે ગોરી બહુમતિનો દેશ રહેશે કે નહીં તે શંકાનો વિષય છે. આ દેશમાં જે સંખ્યામાં જન્મ-મરણ થાય છે, અને જે સંખ્યામાં કાયદેસર અને ગેરકાયદેસર ઈમિગ્રશન થાય છે, તેની ગણતરી કરીએ તો આવતાં સો વર્ષમાં આ દેશની વસતી લગભગ 30 કરોડની હશે. આ વસતીનો ત્રીજો ભાગ તો 1979 પછી આવેલા (મુખ્યત્વે બિનગોરા) ઈમિગ્રન્ટ્સ અને તેમના વંશજો હશે. આ હકીકતનો વિચાર કરીએ તો ભવિષ્યનું અમેરિકા એક ગોરા સમાજ કરતાં પંચરંગી પ્રજાના શંભુમેળાના સમું વધુ બની રહેશે.\nઆ દેશની ઐતિહાસિક વિશિષ્ટતા એ છે કે ઈમિગ્રન્ટ લોકોએ આ દેશનું ઘડતર કર્યું છે. દુનિયાભરના દુઃખી અને દુભાયેલાંઓની આશા સમા આ દેશમાં દર પેઢીએ નવા નવા ઈમિગ્રન્ટ્સ આવીને ઊભા જ હોય. અમેરિકા આજે જો પોતાના દરવાજા સાવ ઉઘાડા મૂકી દે તો અડધી દુનિયા અહીં ઠલવાઈ જાય એવું એનું લોહચુંબક જેવું આકર્ષણ છે. અહીંની અઢળક સમૃદ્ધિ અને વ્યક્તિસ્વાતંત્ર્ય સામાન્ય માણસને પણ જે આધુનિક સુવિધાઓ અને ઉચ્ચ જીવનધોરણ આપે છે તે અન્ય દેશોમાં, ખાસ કરીને ગરીબ દેશોમાં, બહુ જૂજ માણસોને મળે છે. અમેરિકાનો સમૃદ્ધ અને મોકળો સમાજ વ્યક્તિને પોતાનું જીવન પોતાની રીતે જીવવાની ઉમદા તક આપે છે.અમેરિકાનું આ એક મોટું આકર્ષણ છે.\nઅમેરિકાના આ આકર્ષણે અહીં સ્થાયી થયેલા મોટા ભાગના ભારતીયો અહીં બેઠાં પણ સ્વજનોને આર્થિક સહાય કરતા રહે છે. ઘણાંઓએ તો પોતાનાં આખાં ને આખાં કુટુંબોને અહીં બોલાવી લીધાં છે. આ કારણે અહીં ઘણાં સંયુક્ત કુટુંબો જોવા મળે છે. સાથે સાથે સંયુક્ત કુટુંબના બધા ફાયદા-ગેરફાયદા ઠેઠ અમેરિકા સુધી પહોંચેલા છે. તે ઉપરાંત વૃદ્ધ ભારતીય માબાપોને અમેરિકામાં પોષવાના આકરા પ્રશ્નો ઊભા થયા છે. અમેરિકાની ભૌગોલિક અને સામાજિક આબોહવામાં ભારતીય વૃદ્ધોને પોષવાં તે સહેલું કામ નથી.\nજે લોકો પોતાનાં સ્વજનોને અહીં લાવી શક્યા નથી તેમનો કુટુંબવિરહ ઘણી વાર કપરો બને છે. ખાસ કરીને જન્મ, મરણ અને લગ્ન જેવા સામાજિક પ્રસંગોએ સ્વજનોની યાદ જરૂર આવે. વૃદ્ધ માબાપની પોતે સેવા કરી શકતા નથી તેનો ડંખ પણ જરૂર રહે છે. આ બધાં કારણે આ બેત્રણ વરસે દેશમાં જરૂર આંટો મારે છે. અને જાણે કે પોતે પોતાની કંઈક ફરજ અદા કરતા હોય એવો સંતોષ અનુભવે છે.\n← બેલુરમઠમાં જુમ્માની નમાઝ (ડૉ. મહેબૂબ દેસાઈ)\tઅપેક્ષા (સરયૂ પરીખ) →\nડિસેમ્બર 8, 2019 પર 9:29 પી એમ(pm)\nOPEN MINDED COUNTRY, MAKE YOUR FUTURE WITHOUT INFULENCE,ONLY NEED YOUR OWN SKILL. EQUALITY. WHAT PRESIDENT/BILLIONER EAT SAME THING YOU EAT. NO ONION PRICE RAISE WORRY.\nડિસેમ્બર 9, 2019 પર 11:39 એ એમ (am)\nએક તરફ દુખ થાય બીજી તરફ સંતાનોને ઠેકાણે પાડવાના


કમ્ફર્ટ અને ફ્લેક્સિબિલિટીનું કોમ્બિનેશન ફિટેડ-ફેશનેબલ યોગ ક્લોથ | A combination of comfort and flexibility fitted-fashionable yoga cloth - Divya Bhaskar\nA Combination Of Comfort And Flexibility Fitted fashionable Yoga Cloth\nફેશન:કમ્ફર્ટ અને ફ્લેક્સિબિલિટીનું કોમ્બિનેશન ફિટેડ-ફેશનેબલ યોગ ક્લોથ\n14 દિવસ પહેલાલેખક: પાયલ પટેલ\nયોગ એટલે મગજ અને શરીરનું સંગમ. જેથી યોગ કરવાથી માનસિક અને શારિરીક અકલ્પિત સ્વાસ્થ્ય લાભ થાય છે. હાઈ બ્લડપ્રેશરનું સામાન્ય થવું, તણાવમાં રાહત, સ્થૂળતા અને કોલેસ્ટ્રોલ પર નિયંત્રણ જેવા રોગોમાં સકારાત્મક પરિણામો મળે છે. રોજ યોગ કરવાથી શરીર સુંદર, સુડોળ અને નિરોગી રહે છે. શરીર અને મનને તરોતાજા રાખવા માટે, શરીરની નષ્ટ થયેલી ઊર્જા અને શક્તિની પૂર્તિ કરવા માટે અને આધ્યાત્મિક લાભની દૃષ્ટિએ પણ યોગા અતિમહત્ત્વપૂર્ણ છે. જો નિયમિત સારી રીતે યોગ કરવાની સાથે સાથે સ્ટાઇલિશ પણ લાગવું હોય તો યોગ કરતી વખતે ફેશનેબલ આઉટફિટનો વિકલ્પ પસંદ કરી શકાય.\nમોટાભાગના યોગ ક્લોથ પોલિસ્ટર, નાયલોન અથવા તો સ્પેન્ડેક્સ બ્લેન્ડ મટીરિયલના બનેલાં હોય છે. આ મટીરિયલ કમ્ફર્ટ, હળવાશ અને ફ્લેક્સિબિલિટીનું પર્ફેક્ટ કોમ્બિનેશન છે. આમ, યોગ માટેના કપડાંની પસંદગી કરતી વખતે ધ્યાન રાખો કે એ વધારે પડતાં ટાઇટ કે પછી વધારે પડતાં ઢીલાં ન હોય. વળી, યોગ કરતી વખતે સારો એવો પરસેવો થાય છે એટલે યોગ કરતી વખતે પહેરેલાં કપડાં સારી રીતે પરસેવો શોષી લે એવાં હોવાં જોઇએ. ટેન્ક ટોપ્સ, કટઆઉટ શર્ટ તેમજ મેશ પોકેટ્સ સાથેના યોગ પેન્ટ સારો વિકલ્પ સાબિત થાય છે. યોગામાં બેન્ડિંગ, સ્ટ્રેચિંગ અને રોલિંગ જેવી એક્ટિવિટી કરવાની હોવાથી કપડાં થોડાં ફ્લેક્સિબલ હોય એ જરૂરી છે.\nયોગ પેન્ટ્સ :\nયોગ ક્લોથિંગ બ્રાન્ડ્સ અલગ અલગ લંબાઇના અને ફીટિંગવાળા યોગ પેન્ટ્સની મલ્ટિપલ સ્ટાઇલ ઓફર કરે છે. આ યોગ પેન્ટ્સ ફ્લેક્સિબિલિટી અને કમ્ફર્ટનો સારામાં સારું કોમ્બિનેશન છે. નાયલોન-પોલિસ્ટર અને સ્પેન્ડેક્સનું કોમ્બિનેશન સારામાં સારો વિકલ્પ છે. એ પરસેવો અને ભેજ શોષે છે અને સાથે સાથે તમારી દરેક મૂવમેન્ટ સાથે એડજસ્ટ થાય છે. જો તમારે વધારે કવરેજ જોઇતું હોય તો હાઇ-વેસ્ટ પેન્ટ કે લેગિંગ ટ્રાય કરી શકો છો. યોગની ફાસ્ટ પ્રેક્ટિસ માટે હાઇ વેસ્ટ યોગ પેન્ટ્સ પહેરવા જોઇએ.\nયોગ શોર્ટ્સ :\nયોગ શોર્ટ્સ યોગની પ્રેક્ટિસ કરવા માટે કમ્ફર્ટેબલ વિકલ્પ છે. યોગ દરમિયાન સારી રીતે સ્ટ્રેચિંગ કરી શકાય એ માટે એમાં બિલ્ટ-ઇન લાઇનર હોય છે. જોકે આ શોર્ટ્સ પહેરવાનો મોટો ગેરફાયદો એ છે કે એ યોગ્ય કવરેજ નથી આપતું જેના કારણે મહિલાઓ માટે શોર્ટ્સ ક્યારેક અગવડતાદાયક બને છે.\nયોગ ટોપ્સ :\nનિયમિત યોગ કરનાર વ્યક્તિઓ યોગ પ્રેક્ટિસ કરવા માટે ફિટેડ ટી-શર્ટ અથવા તો ટેન્ક ટોપની પસંદગી કરે છે જે હિપ્સ અને કમરના એરિયામાં સારું ફીટિંગ આપે છે. જોકે આ ટોપનું મટીરિયલ સોફ્ટ અને ત્વચામાં ઇરિટેશન ન કરે એવું હોવું જોઇએ. ઘણાં યોગ ટેન્ક ટોપમાં સ્પોર્ટ્સ બ્રા ઇનબિલ્ટ હોય છે. આ યોગ ટોપ ખરીદતા પહેલાં એક વખત ચોક્કસ ટ્રાય કરો.\nસ્પોર્ટ્સ બ્રા :\nસ્પોર્ટ્સ બ્રાની પસંદગી સમજી વિચારીને કરવી જોઈએ. આની ડિઝાઇનની પસંદગીનો આધાર તમારી બ્રાની સાઇઝ અને કવરેજની જરૂરિયાત પર આધાર રાખે છે. હાઇ ઇન્ટેન્સિટી એક્સરસાઇઝ કરતી વખતે વધારે સપોર્ટ આપે એ અને લો ઇન્ટેન્સિટી વર્કઆઉટ વખતે પ્રમાણમાં ઓછો સપોર્ટ આપે એવી સ્પોર્ટ્સ બ્રા યોગ્ય સાબિત થાય છે. કેટલાક યોગ શર્ટ કે ટેન્ક ટોપમાં ઇનબિલ્ટ સ્પોર્ટ્સ બ્રા હોય છે.


કેન્દ્ર સરકારની આ યોજના અંતર્ગત મહિલાઓને મળી રહ્યા છે 10 લાખ રૂપિયા – જલ્દી અહિયાં કરો આવેદન – જય કિસાન- ખેડૂત ક્લબ\nકેન્દ્ર સરકારની આ યોજના અંતર્ગત મહિલાઓને મળી રહ્યા છે 10 લાખ રૂપિયા – જલ્દી અહિયાં કરો આવેદન\nકોરોનાને કારણે ઘણાં લોકોને પોતાની નોકરી ગુમાવવાનો વારો આવ્યો છે. આવા લોકોને આત્મનિર્ભર બનાવવા માટે તેમજ તેઓને પોતાનાં બિઝનેસની શરૂઆત કરાવવા માટે સરકાર એક ખાસ યોજના લઇને આવી છે. જેનું નામ મુદ્રા યોજના છે. આ યોજનામાં બિઝનેસની શરૂઆત કરવા માટે સરકાર તરફથી કુલ 10 લાખ રૂપિયાની લોન આપવામાં આવી રહી છે.\nજેમાં મહિલાઓ માટે વિશેષ જોગવાઇ કરવામાં આવી છે. જેથી તેઓ ઘરે બેઠા કમાણી કરી શકે છે. આને લીધે તેઓ આત્મનિર્ભર બનશે. આ યોજના અંતર્ગત લોન કુલ3કેટેગરીમાં આપવામાં આવશે. જેમાં શિશુ લોન અંતર્ગત કુલ 50,000 રૂપિયા સુધીની લોન આપવામાં આવશે. જ્યારે કિશોર કેટેગરી અંતર્ગત કુલ 50,000 રૂપિયાથી લઇને5લાખ રૂપિયા સુધીની લોન આપવામાં આવશે. આની સાથે જ તરૂણ કેટેગરીમાં5લાખ રૂપિયાથી લઈને 10 લાખ રૂપિયા સુધીની લોન આપવામાં આવશે. જો તમે પણ આ યોજનાનો લાભ લેવા માગતા હો તો કઇ જરૂરી વાતોનું ધ્યાન રાખવુ પડશે ચાલો તમને જણાવીએ.\nમુદ્રા યોજનાના ફાયદા :\nઆ યોજના અંતર્ગત ગેરેન્ટી વગર લોન આપવામાં આવશે. આની ઉપરાંત લોન માટે કોઇ પ્રોસેસિંગ ચાર્જ પણ ચુકવવો પડશે નહી. જેથી અરજદારને સરળતા રહેશે. આની ઉપરાંત બિઝનેસ સ્થાપિત કરવા માટે અરજદારને પૂરતો સમય મળી શકે તેના માટે લોન ચુકવવાનો સમયગાળો5વર્ષ સુધી વધારવાની સુવિધા મળે છે. લોન લેવા પર બેન્ક તરફથી લાભાર્થીને એક મુદ્રા કાર્ડ આપવામાં આવશે. જેના દ્વારા તમે જરૂર પ્રમાણે ખર્ચ કરી શકો છો.\nયોજના સાથે સંબંધિત ખાસ બાબતો :\n‘PM મુદ્રા યોજના’ અંતર્ગત કોઇ નિશ્વિત વ્યાજ દર રાખવામાં આવ્યો નથી. તે અલગ-અલગ બેન્કો પર આધારિત રહે છે. આની ઉપરાંત બિઝનેસની પ્રકૃતિ તેમજ તેની સાથે સંબંધિત જોખમને આધારે પણ વ્યાજ દર નક્કી કરવામાં આવે છે. સામાન્ય રીતે વ્યાજ દર કુલ 12% સુધીનો હોય છે. આ યોજના અંતર્ગત મહિલાઓને લોન લેવામાં આસાની રહેશે.\nકારણ કે, તેમને આ યોજનામાં પ્રાથમિકતા આપવામાં આવી છે. આની ઉપરાંત આ લોન બિઝનેસના વિસ્તાર માટે પણ લઇ શકાય છે. લોન લેવા માટે અરજી કરવા પર અરજદારે બિઝનેસ પ્લાન, પ્રોજેક્ટ રિપોર્ટ, ભવિષ્યની આવકના અંદાજ સંબંધિત કેટલાંક દસ્તાવેજ રજૂ કરવા પડશે. જેને કારણે સરકારને તમારા બિઝનેસ વિશે જાણ થશે.\n1. લોન એપ્લિકેશન ફોર્મ સત્તાવાર વેબસાઇટ ‘mudra.org.in’ પરથી ડાઉનલોડ કરો.\n2. કુલ3પ્રકારની લોનમાંથી જે લોન લેવાની છે તેનું ફોર્મ ડાઉનલોડ કરવાનુ રહેશે.\n3. ત્યારપછી, લોન એપ્લિકેશન ફોર્મની તમામ માહિતી ભરવાની રહેશે.\n4. આની સાથે જ ફોર્મમાં તમારે વ્યવસાયની શરૂઆત કરવાની જગ્યા અંગે પણ જાણ કરવાની રહેશે.\n5. જો તમે અનામત ક્વોટાના છો, તો જાતિનું પ્રમાણપત્ર પણ સબમિટ કરાવવું પડશે.\n6. આની સાથે જ ફોર્મમાં પાસપોર્ટ સાઇઝના કુલ2ફોટોગ્રાફ્સની પણ જરૂર પડશે.\n7. ત્યારબાદ બેંક પર જઈને તમામ દસ્તાવેજો સબમિટ કરાવવાના રહેશે.\n8. બેંકના શાખા મેનેજર તમારા વ્યવસાય અંગે જાણકારી લઈ શકે છે. ત્યારબાદ તમારી લોનને મંજૂરી આપશે.\n9. લોન મંજૂર થયા બાદ, તમને થોડા દિવસોમાં મુદ્રા ડેબિટ કાર્ડ આપવામાં આવશે.\n10. તમારી લોનની રકમ આ કાર્ડમાં જમા કરવામાં આવશે. જેનો ઉપયોગ તમે કોઈ વ્યવસાયની શરૂઆત કરવા માટે કરી શકો છો.\n‘PM મુદ્રા યોજના’ અંતર્ગત કોઈપણ સરકારી બેંક, ગ્રામીણ બેંક, સહકારી બેંક, ખાનગી બેંક અથવા તો વિદેશી બેંક પાસેથી લોન લઈ શકાય છે. RBI એ મુદ્રા લોનનું વિતરણ કરવા માટે કુલ 27 સરકારી બેંકો, કુલ 17 ખાનગી બેંકો, કુલ 31 ગ્રામીણ બેંકો, કુલ4સહકારી બેંકો, કુલ 36 માઇક્રો ફાઇનાન્સ સંસ્થાઓ તેમજ કુલ 25 નોન-બેંકિંગ ફાઇનાન્સિયલ કંપનીઓને સત્તા આપવામાં આવી છે. ‘PM મુદ્રા યોજના’ અંગે વધુ જાણકારી મેળવવાં માટે, સંપૂર્ણ વિગતો સત્તાવાર વેબસાઇટ mudra.org.in વેબસાઇટ પર ઉપલબ્ધ છે.\nPrevious દીકરીનાં લગ્ન માટે રાજ્ય સરકારે બહાર પાડી ખાસ યોજના, ભેટમાં આપશે સોનું -જલ્દી કરી લો આ કામ…\nNext PM મોદી આ યોજના અંતર્ગત દેશના તમામ ખેડૂતોના ખાતામાં જમા કરાવશે 18,000 કરોડ રૂપિયા -જાણો ફટાફટ…


ત્રણ વર્ષના પુત્રની બિમારીની ચિંતા અને આર્થિક ભીંસને લીધે પિતાનો આપઘાત\nરૈયાધારના દેવીપૂજક યુવાન મનોજ ડઢાણીયાએ એસિડ પી લેતાં મોતઃ પરિવારમાં કલ્પાંત\nરાજકોટ તા. ૧૬: રૈયાધાર રાધેશ્યામ ગોૈશાળા પાસે રહેતો મનોજ લાલજીભાઇ ડઢાણીયા (ઉ.૨૫) નામના દેવીપૂજક યુવાને ત્રણ વર્ષના પુત્રની બિમારીની ચિંતા અને આર્થિક ભીંસથી કંટાળી આપઘાત કરી લેતાં પરિવારમાં શોક છવાઇ ગયો છે.\nમનોજે તા. ૧/૪ના રોજ એસિડ પી જતાં સારવાર માટે સિવિલ હોસ્પિટલમાં અને ત્યાંથી મધુરમ્માં ખસેડાયો હતો. બાદમાં ઘરે લઇ જવાયો હતો. ગત રાત્રે તે બેભાન થઇ જતાં સિવિલમાં લાવવામાં આવ્યો હતો. પરંતુ અહિ મોત નિપજ્યું હતું. યુનિવર્સિટીના એએસઆઇ કે.આર. કાનાબારે જરૂરી કાર્યવાહી કરી હતી.\nઆપઘાત કરનાર મનોજ ત્રણ ભાઇ અને એક બહેનમાં મોટો હતો. તે કડીયા કામ તેમજ રિક્ષાના ભાડા સહિતની મજૂરી કરતો હતો. તેના ભાઇ મુકેશના કહેવા મુજબ મનોજને સંતાનમાં બે દિકરા છે. જેમાં નાનો ત્રણ વર્ષનો દિકરો અંકિત જન્મથી જ શારીરિક તકલીફ ધરાવે છે. તેનું માથુ સતત મોટુ થતું જાય છે. આ બિમારીની અમદાવાદ સુધીના ડોકટરો પાસે સારવાર કરાવી પણ ફરક પડ્યો નહોતો. દિકરાની ચિંતા તેમજ આર્થિક સંકડામણથી મનોજ કંટાળી જતાં તેણે આ પગલું ભરી લીધુ હતુંઉ (૧૪.૬)


Posted on 4:38 pm March 26, 2022 Author Shah JinaComments Off on આ અભિનેત્રીએ વેબ સીરીઝમાં ઉતારી ફેક્યા કપડા, ઇંટીમેટ સીન્સ વાળી વેબ સીરીઝ જોઇ ઉડી જશે હોંશ\nઓટોટી પ્લેટફોર્મ ઉલ્લુ એપ પર આ દિવસોમાં બોલ્ડ વેબ સિરીઝે ધૂમ મચાવી છે. તમને અહીં એક કરતાં વધુ બોલ્ડ વેબ સિરીઝ જોવા મળશે. આ દિવસોમાં ‘ચરમસુખ ચોલ હાઉસ 2’ સૌથી વધુ પસંદ કરવામાં આવી રહી છે. તમને જણાવી દઈએ કે ‘ચરમસુખ ચોલ હાઉસ 2’માં અભિનેત્રી સ્નેહા પોલે અભિનય કર્યો છે અને એવા ઈન્ટીમેટ સીન્સ આપ્યા છે કે ચાહકોનો સીન્સ જોઇને પરસેવો છૂટી ગયો છે.આ સીરીઝમાં સ્નેહા પોલે કેમેરાની સામે પોતાના કપડા ઉતારી દીધા છે. આ વેબ સિરીઝમાં સ્નેહા પોલે બોલ્ડનેસની તમામ હદો પાર કરી દીધી છે.\nવેબસિરીઝની ટૂંકી ક્લિપ્સ વાયરલ થઈ રહી છે અને તેને હજારો અને લાખો વ્યૂઝ મળ્યા છે. સ્નેહા પોલ પોતાના હોટ સ્ટાઈલ માટે ફેમસ રહે છે. સ્નેહા આ દિવસોમાં પોતાની હોટ તસવીરોને કારણે ચર્ચામાં રહે છે. ‘ચરમસુખ ચોલ હાઉસ 2’ને OTTની ખૂબ જ હોટ અને બોલ્ડ સીરીઝ માનવામાં આવે છે. અભિનેત્રી સ્નેહા પોલે આ સીરીઝમાં કેમેરા સામે કપડાં ઉતારીને સનસનાટી મચાવી દીધી છે. સ્નેહા પોલના અંતરંગ દ્રશ્યો એવા છે કે દર્શકો કવિતા ભાભી ફેમ કવિતા રાધેશ્યામ અને લલિતા ભાભી ફેમ આભા પોલને પણ ભૂલી ગયા હતા.


ગત 10 વર્ષમાં રેલવેની સૌથી ખરાબ સ્થિતિ, 100 રુપિયા કમાવવા 98 રુપિયા ખર્ચ કરે છે રેલવે: કૈગ | નવગુજરાત સમય\n1 / 1 ગત 10 વર્ષમાં રેલવેની સૌથી ખરાબ સ્થિતિ, 100 રુપિયા કમાવવા 98 રુપિયા ખર્ચ કરે છે રેલવે: કૈગ\nરેલવેને તેના તમામ સંશાધનો પર બે ટકાની કમાણી પણ નથી મળતી\nતાજેતરમાં કોમ્પ્ટ્રોલર એન્ડ ઓડિટર જનરલ (કેગ)ના રિપોર્ટમાં રેલવેની કથળેલી હાલતનો ખુલાસો કરવામાં આવ્યો છે. આ રિપોર્ટ મુજબ ભારતીય રેલવેની કમાણી વિતેલા 10 વર્ષના સૌથી નીચલા સ્તરે પહોંચી છે. રેલવેનો ઓપરેટિંગ રેશિયો નાણાકીય વર્ષ 2017-18માં 948.44 ટકાએ પહોંચી ગયો છે. જેનો સીધો અર્થ થાય છે કે, રેલવે દ્વારા 100 રુપિયા કમાવવા માટે 98.44 રુપિયાનો ખર્ચ કરવામાં આવ્યો છે.\nરેલવે ઓપરેટિંગ રેશિયોના આંકડા મુજબ એ સ્થિતિનો ખુલાસો થયો છે જેમાં રેલવેને તેના તમામ સંશાધનો પર બે ટકાની કમાણી પણ થઇ નથી રહી. રેલવેનો ઓપરેટિંગ રેશિયો 2017-18માં 98.44 ટકા રહેવા પાછળનું મુખ્ય કારણ ગત વર્ષના 7.63 ટકા મેનજમેન્ટ ખર્ચની સરખામણીએ 10.29 ટકા ઊચ્ચ વૃદ્ધિ દર થવાનું છે.\nરિપોર્ટમાં જણાવાયું છે કે નાણાકીય વર્ષ 2008-09માં રેલવેનો ઓપરેટિંગ રેશિયો 90.48 ટકા હતો, જે 2009-10માં 95.28 ટકા, 2010-11માં 94.59ટકા, 2011-12માં 95.85 ટકા, 2012-13માં 90.19 ટકા, 2013-14માં 93.6 ટકા, 2014-15માં 91.25ટકા, 2015-16માં 90.49ટકા, 2016-17માં 96.5ટકા અને 2017-18માં 98.44ટકા નોંધાયો છે.\nકેગના રિપોર્ટમાં ભલામણ કરાઇ છે કે રેલવેની આંતરિક મહેસૂલી આવક વધારવા માટે ઉપાય કરવા જોઇએ, જેથી કુલ અને વધારાના અંદાજપત્રીય સંશાધનો પર નિર્ભરતા અટકાવી શકાય. આમાં ભલામણ કરાઇ છે કે ચાલુ નાણાકીય વર્ષ દરમિયાન રેલવે દ્વારા કરાયેલા મૂડીગત ખર્ચમાં કાપ મુકાયો છે. રેલવેએ ગત બે વર્ષમાં આઇબીઆર-આઇએફ હેઠલ એકત્ર કરાયેલા પૈસાને ખર્ચ કરી શકી નથી. રિપોર્ટમાં કહેવાયું છે કે રેલવે બજારથી મળેલા ભંડોળનો સંપૂર્ણરીતે ઉપયોગ કરવાનું સુનિશ્ચિત કરે.\nકેગે ભલામણ કરી છે કે રેલવેએ તેની આંતરિક રેવેન્યૂ વધારવા માટે પગલા લેવાની જરૂર છે. આથી કુલ અને વધારાના અંદાજપત્રીય સંશાધનો પરની નિર્ભરતા અંકુશમાં લઇ શકાય તેમ છે. આ ઉપરાંત ઘસારાપેટે ઓછી જોગવાઇ કરવાથી જૂની અસ્કયામતના રિન્યૂઅલને લગતા કામોમાં ભરાવો થઇ જાય છે. આ બેકલોગને ખત્મ કરવા અને સમયસર રિપ્લેસમેન્ટની તાકીદની જરૂર છે. તેણે કોઇ યોગ્ય કારણ વગર નવી ભંડોળ ઉભી કરવાથી બચવાની પણ રેલવેને સલાહ આપી છે.\nકોલકાત્તામાં ફરી એકવાર ATM Fraud, કાર્ડનું ક્લોન બનાવી દિલ્હીમાં લાખો રુપિયા ઉપાડી લેવાયા


video-wayanads-supporters-show-off-by-kissing-rahul-gandhi– News18 Gujarati\nયુવકે રાહુલ ગાંધીને ખુલ્લેઆમ પકડી કરી Kiss, Video વાયરલ\nરાહુલ ગાંધી હાલમાં પોતાના સંસદીય વિસ્તાર કેરળ સ્થિત વાયનાડના પ્રવાસે છે\nરાહુલ ગાંધી પોતાના સંસદીય વિસ્તારનો પ્રવાસ કરી રહ્યા હતા, ત્યારે જ એક છોકરાએ તેમના ગાલ પર Kiss કરી લીધી\nLast Updated:August 28, 2019, 16:02 pm\nકોંગ્રેસ નેતા રાહુલ ગાંધી હાલમાં પોતાના સંસદીય વિસ્તાર કેરળ સ્થિત વાયનાડના પ્રવાસે છે. રાહુલ ત્યાં પૂરને કારણે લોકોને થઈ રહેલી પરેશાનીની સમિક્ષા કરવા પહોંચ્યો છે. તે પોતાના સંસદીય વિસ્તારનો પ્રવાસ કરી રહ્યા હતા, ત્યારે જ એક છોકરાએ તેમના ગાલ પર Kiss કરી લીધી.\nઆ વીડિયો સોશિયલ મીડિયા પર થોડી જ ક્ષણોમાં વાયરલ થઈ ગયો. તમને જણાવી દઈએ કે, રાહુલ ગાંધીએ બુધવારે પોતાના વાયનાડ લોકસભા વિસ્તારના પૂર પ્રભાવિત લોકોને આશ્વાસન આપ્યું કે, તે વિભિન્ન મુદ્દાઓને હલ કરવાનો પ્રયાસ કરશે. પોતાના ચાર દિવસીય પ્રવાસ દરમિયાન રાહુલ ગાંધીને સ્થાનિક લોકોએ જણાવ્યું કે, વિભિન્ન અંતરિયાળ વિસ્તારના ગામોનો સંપર્ક તૂટી ગયો છે. જ્યાં રોડ-રસ્તા અને પુલ, પૂર અથવા ભૂસ્ખલનમાં નષ્ટ થઈ ગયા છે.\nરાહુલે કહ્યું કે, આપણે આ મુદ્દાઓને હલ કરવા માટે એક સાથે કામ કરીશુ. તેમણે કહ્યું કે, વાયનાડના પૂરમાં ખેડૂતોને ઘણી મુશ્કેલીનો સામનો કરવો પડ્યો છે. જે જાદુની છડીથી હલ ન કરી શકાય. તેમણે કહ્યું કે, મારી પ્રતિબદ્ધતા છે કે, હું મુદ્દાઓને હલ કરવા માટે તમારી સાથે કામ કરીશ. અમારી પહેલી પ્રાથમિકતા પૂર પ્રભાવિતોને વળતર આપવાની છે.\nराहुल गांधी को Kiss कर दिखाई दीवानगी pic.twitter.com/HneUG5Yh06\nરાહુલે કર્યું ટ્વીટ\nરાહુલ ગાંધીએ મંગળવારે પણ આ મુદ્દા પર વાત કરી હતી. તેમણે ટ્વીટ કરી જણાવ્યું કે, હું મારા સાંસદીય વિસ્તાર વાયનાડમાં અગામી થોડા દિવસ માટે પૂર રાહત શિબિરોની સમિક્ષા કરવા અને ક્ષેત્રમાં પુનર્વાસ કાર્યોની સમીક્ષા કરી રહ્યો છું. ઘણું બધુ કામ કરવામાં આવ્યું છે, પરંતુ હજુ ઘણુ કામ કરવાનું બાકી છે.\nતમને જણાવી દઈએ કે, ભારે વરસાદ અને ભૂસ્ખલનમાં લગભગ 125 લોકોના જીવ ગયા છે. મલપ્પુરમમાં 60 લોકોના મોત થયા છે, જ્યારે પાડોશી વાયનાડ જીલ્લામાં વરસાદથી સંબંધિત ઘટનાઓમાં 14 લોકોના જીવ ગયા છે.\nFirst published:August 28, 2019, 15:59 pm\nkissing rahul gandhiShowsupportersVideowayanads\nતમને કોઇ કહે કે કારમાંથી ઓઇલ ટપકી રહ્યું છે તો થઇ જજો સાવધાન, ગઠિયાઓ આવી રીતે કરે છે ચોરી\nસિંધુ બોર્ડર પરથી 'શૂટર'ની ધરપકડ, કહ્યુ- ચાર ખેડૂત નેતાની હત્યાનો હતો આદેશ


Garage Sale:ગેરેજ વેચવું છે -સાંસ્કૃતિક સંઘર્ષ(કલ્ચરલ કૉન્ફ્લિક્ટ)-(૧૧)-ગીતાબેન ભટ્ટ | "બેઠક" Bethak\nGarage Sale:ગેરેજ વેચવું છે -સાંસ્કૃતિક સંઘર્ષ(કલ્ચરલ કૉન્ફ્લિક્ટ)-(૧૧)-ગીતાબેન ભટ્ટ\nPosted on October 21, 2016 by Pragnaji\nબે સંસ્કૃતિ વચ્ચેની વિષમતાનો અનુભવ: Garage Sale:ગેરેજ વેચવું છે by Geeta Bhatt\nમેં સૌથી પહેલી વાર પ્લેનમાં મુસાફરી ક્યારે કરી? જયારે અમે અમદાવાદથી અમેરિકા જવાં નીકળ્યાં ત્યારે ! બે સંસ્કૃતિ વચ્ચેની વિષમતાનો અનુભવ ત્યાંથી જ શરૂ થઇ ગયો. એરહોસ્ટેસે પ્લેનમાં ચા આપી પણ મસાલો નહીં અને દૂધ પણ નહીં ! આવી ચા કોઈ પીતું હોય એનો ખ્યાલ આ કૂવાના દેડકાને ક્યાંથી હોય ? થોડાં હળવે હૈયે, જરા રમૂજ કલમે રજુ કરું છું અમારી આ બે સંસ્કૃતિની અથડામણોની વણઝારમાંની એક ગાથા :\nગેરેજ વેચવું છે : Garage Sale\n(અમારા પ્રસન્ન દામ્પત્યમાં ડોકિયું – encounter with English )\nકોઈએ સાચું જ કહ્યું છે our funniest moments are those which tell our miseries and woes !\nઅરે કોઈએ ય એવું નથી કહ્યું? ઓકે. તો ચાલો હું કહી દઉં!\nવાત છે અમારા એ દિવસોની કે જયારે અમે હજુ અમેરિકામાં નવા નવા જ આવેલા.\nજોકે અમારા પતિદેવ- સીનેમને મારી પાસેથી વચન લીધું છે કે આ વાત હું ક્યારેય કોઈને કહીશ નહીં: તેથી કોઈને કહેવાશે તો નહીં જ. પણ લખવામાં કઈ વાંધો નથી! ને તેથી જ હું તમને લખી જણાવું છું :\nઅમારા પતિદેવ અંગ્રેજી મીડિયમમાં ભણેલા એટલે પહેલેથી જ બધાને એમના માટે ગર્વ હતો. ગામ આખામાં અંગ્રેજીમાં વાત કરનાર પણ એ એકલા જ! એટલે એ જે બોલે તે બધા આશ્ચર્યથી સાંભળ્યા કરે. મેં કોઈને પૂછ્યું, “શું બોલે છે? ”\n“બહુ સરસ બોલે છે!” એમણે કહ્યું.\n” હની !” પતિ ઉવાચ, ” મને તો અમેરિકામાં કાંઈ તકલીફ નહીં પડે, પણ તારે જરૂર મુશ્કેલી પડશે. ”\n“અરે હોતું હશે? મારે શેની મુશ્કેલી? એમ તો સીનેમન, હું યે ઈંગ્લીશ મીડિયમમાં ભણી છું!” મેં મધની મીઠાશથી તજના તરખટિયાને જવાબ આપ્યો .”પણ તેંતો ગુજરાતી ભાષામાં M. A. કર્યું છે”\n“હા, પણ અંગ્રેજી માધ્યમમાં ગુજરાતી ભણી છું.” મેં ઝીંકયું! એણે મારી સામે શંકાથી જોયું\n“કેમ, ગુજરાતી માધ્યમમાં જો અંગ્રેજી શીખવાડે તો અંગ્રેજી માધ્યમમાં ગુજરાતી કેમ ના શીખવાડે? મને અમેરિકામાં કાંઈ તકલીફ નહીં પડે!”\nથોડાજ સમયમાં અમે અમેરિકા તો નિરાંતે આવીગયા.\nઓહોહોહો ! શિકાગોનું એરપોર્ટ એટલે કહેવું જ શું? જાણે કે કોઈ બીજી જ દુનિયામાં આવી ગયાં!\nRest Room મેં અંગ્રેજીમાં વાંચ્યું.\n“સીનેમન, આ જો, લાંબી જર્નીનો થાક લાગ્યો હોય તેને માટે ખાસ રેસ્ટ કરવાની વ્યવસ્થા પણ છે, Rest Room! પાછું લેડીઝ અને જેન્ટ્સને અલગ અલગ આરામ કરવાનો!”\nપણ એણે પગ પછાડયા એટલે મને સમજાયું કે એને થાક લાગ્યો નહોતો ને હું એને નાહકની આરામ કરવા કહેતી હતી!\n“મહેરબાની કરીને તું અંગ્રેજી ના વાંચતી, હની. તારે થોડા આરામની જરૂર છે.” સીનેમને મને કહ્યું.\nઅને પછી અમે અમારા મોટા મોટા બેગબિસ્તરા અને પેટીપટારા સાથે અમેરિકાની ભૂમિ પર જીવન શરૂ કર્યું.\nવાહ અમેરિકા! આતો ગજબનું કહેવાય ! આટલી બધી ગાડીઓ દેખાય, પણ એકેય માણસ દેખાય નહીં! થોડા મહિનામાં જ અમને સમજાઈ ગયું કે અહીં લોકોને ચાલવાનો કંટાળો આવે છે.\n“હની!” રવિવારની એક સવારે સીનેમને મને કહ્યું, “ચાલ, આજે તો આપણે લટાર મારવા નીકળીએ.”\nઆમ તો અમે દેશમાં રવિવારની સવાર ગાંઠિયા અને મસાલા ચાથી શરૂ કરતાં. સીનેમન ગરમાગરમ ગાંઠિયા, ચણાના લોટની ચટણી અને ઝાઝું બધું પપૈયાનું ખમણ ને મસ્ત ભાવનગરી મરચાં લઈને ઘેર આવે ત્યાં સુધીમાં મેં આદુ એલચીની મઘમઘાટ મીઠી ચા તૈયાર રાખી હોય. ક્યારેક પડોશી ભવ્યા અને કિરણ પણ ભળે ને અડધો કપ મુન્નીને માટે પણ હોય. તે વાસણ માંજી ગાંઠિયા સાથે લઇ લે. પણ અહીં તો – અહીંની તો વાત જ ન્યારી .\nહવે જો આ ન્યારી વાતની ખબર મને એટલે કે અમને તે દિવસે હોત તો આ વાત બની જ ના હોત અને અમે અમારી જાતને આટલા હાસ્યસ્પદ પણ બનાવી ન હોત. ને તો આ દામ્પત્યની પ્રસન્નતા પણ કેવી રીતે ટકી હોત? થોડી ભૂલો-થોડા ભરમ, થોડા બ્લુપર્સ, થોડા બન્ડલ્સ ! ત્યારે તો બને છે funniest moments !\n” સીનેમન !” મેં ઘરથી ચારએક બ્લોક દૂર બે મુખ્ય રસ્તાઓના ક્રોસિંગ પાસે ઊભા રહેતા કહ્યું ,” સીનેમન, આ જો! આ જો, શું લખ્યું છે? Garage Sale!\nWhat garage sale means?” મેં મૂંઝાઈને પૂછ્યું. “કોઈને ગેરેજ વેચવું છે? પણ કેમ ? ”\nઆજથી પાંત્રીસ વર્ષ પહેલાં, હજુ ગુગલ દેવનો જન્મ થયો નહોતો, મા જ્ઞાનેશ્વરી ઇન્ટરનેટ માતાની પધરામણી થઈ નહોતી. એ અંધાર યુગ હતો .\nતજ જેવા તમતમાટ ને મન જેનું ધમધમાટ એવા સીનેમને સહેજ વિચારીને જવાબ આપ્યો, “હની, તને તો ખબર છે ને શિકાગોમાં કેટલી સખત ઠંડી ને ભયકંર સ્નો પડે છે? ઘણાં ઘરડાં લોકો ગાડી ચલાવી શકે નહીં., પછી. ગેરેજ રાખીને શું કરે ? એટલે પછી આવી રીતે ઉનાળામાં વેચી દે!”\n“ગેરેજ? ગેરેજ વેચી દે?”\n“હં! બરાબર છે!” મેં ગર્વથી સર્વજ્ઞ, બુદ્ધિમાન પતિદેવ તરફ નજર કરી. “I am so proud of you ! You know everything!” મેં કહ્યું.\nપણ એ કોઈ વિચારમાં ખોવાયેલ હતો. ખરેખર એવું હોઈ શકે? કોઈ એકલું ગેરેજ વેચે ખરું ? પણ “મને નથી ખબર” એમ બોલે તો એ આપણો ગુજરાતી મર્દ શાનો ?\nસહેજ આગળ વધ્યાં. હવે કોઈ રોડ તો ક્રોસ કરવાનો નહોતો. લાઈટના એક થાંભલા પર મોટા અક્ષરે લખ્યું હતું Yard Sale !\nઓત્તારી ! Yard Sale શું હશે ?\n“સીનેમન!” મેં હળવેથી પૂછ્યું, ” યાર્ડને ગુજરાતીમાં શું કહેવાય ?કમ્પાઉન્ડ ? હા, કમ્પાઉન્ડ, એટલે કે ફળિયું. હં, ફળિયું. હેં ને?”\n“હની, આપણે રોડ ક્રોસ કરી સામે જઈએ.” એણે મારો હાથ પકડી કહ્યું.\n“હા સીનેમન, પણ આ થાંભલા પર શું લખ્યું છે તે તો જો! જો વાંચ Yard Sale.\nએણે કતરાતી આંખે મારી સામે જોયું. “શી જરૂર છે જ્યાં ત્યાં જે તે વાંચવાની ?” તે ખીજાઈને બોલ્યો. “તું તારું ગુજરાતી મીડિયમનું અંગ્રેજીનું જ્ઞાન અહીં એપ્લાય ના કરે તો સારું. ”\n“લે કર વાત! અંગ્રેજી તો બધે સરખું જ હોય ને? આ લખ્યું છે: Lost Dog એટલે કે કોઈનું કૂતરું ખોવાયું છે. ને ત્યાં લખ્યું છે Found Kitten એટલે કે કોઈને બિલાડીનું બચ્ચું મળ્યું છે. ને પેલી સાઈન છે Cash for your House એટલે કે………..”\n” બસ બસ.”\n” બસ બસ, વાંચ તારે જેવાંચવું હોય તે” એ ખિજાઈ ને બોલ્યો.\n“પણ સીનેમન આ જો!”\nજ્યાં યાર્ડસાલે ની સાઈન મુકેલી એ યાર્ડ આગળ જ અમે ઊભેલાં.\nકોઈફર્નિચર -ટેબલ ખુરશી , ગાદલાં ઓશિકા, વર્ગણી ઉપર ટીંગાડેલા કપડાં જ્યાં ત્યાં જે તે પડયાતાં.\nહાય હાય! માંકડ થતાં હશે એટલે બધું રાચરચીલું બહાર મૂક્યું લાગે છે ! ” મેં બળાપો કર્યો\nકદાચ એટલેજ ફળિયાની જમીન વેચી દેતા હશે!\n” હની, તેં જોયું ને. અહીં કેટલો બધો સ્નો પડે છે! એટલા મોટા યાર્ડ માંથી સ્નો કાઢવોય ઘણા ને ના પોષાય . એટલેજ યાર્ડ સેલ કરતાં હશે!\nઅમે બન્નેએ વિચાર્યું : દેશમાં તો કમ્પાઉન્ડ માં ધોબી કે દરજી કે શાકવાળો કે છેવટે કોઈ મોચી કે હજામ દુકાન માંડીને બેસતાં . ક્યારેક મોકાની જગમાં પાનનો. ગલ્લો કે સોડા શોપ પણ. હોય . પણ – પણ – એવું તો હજુ સુધી અહીં કયાંય જોયું નહોતું .\nઅમેમૂંઝાયા . પણ ” નથી જાણતા એ કહેવા માટે. ઘણું જાણવું. પડે છે” સીનેમને ચૂપ રહેવાનું ઉચિત માન્યું !\nનેકોઈને પૂછવાની હિંમત નહોતી . અહીં કોની પાસે ગન હોય તે કહેવાય નહીં ! ક્યાંક એ ઊંધું સમજે ને ઉડાડી દે તો ? અમે જીવ બચાવીને ભાગ્યાં.\nઆ બધા કન્ફ્યુઝનમાં મારો કાંઈ વાંક હોય તેમ સીનેમને ઘેર આવીને જાહેર કર્યું : ” હની, don’t take me wrong , પણ let’s see, what’s our goal ? આપણે અહીં પૈસા કમાવા આવ્યાં છીએ ને બસ એજ આપણો ગોલ હોવો જોઈએ . જેને જે વેચવું હોય તે વેચે ! આપણે શું ફર્ક પડે છે? ”\nપણ મેં જોયું કે એ ઘવાયેલા સાવજ જેવો સોફામાં પડ્યો હતો .\nબીજું બધું પોષાય પણ સીનેમનને આમ ભાંગી પડેલો ના જોઈ શકાય .આખરે આ દેશમાં અમારું છેય કોણ ?\nદેશ છોડીને આટલે દૂર પરદેશમાં અમારું કોણ છે? અમારાં બન્નેનાં મા – બાપ , ભાઈ બેન , સ્નેહી મિત્રો સૌને છોડીને આટલે દૂર અમે એક મેક ના સહારે જ તો આવ્યાં હતાં! આજે આ ગરાજસેલ ને યાર્ડ સેલ કાંઈ સમજમાં આવતાં ન્હોતાં.\nદેશમાં ક્યારેક જુનાં કપડાં , સાડલા ચાદર ઘસાયેલાં આપીને સ્ટીલનો ડબ્બો લીધો હોય કે ભંગારમાં ઘરવખરી આપ્યાનું યાદ છે પણ – પણ આટલાં બધાં કપડાં ને ઘરવખરી બહાર યાર્ડમાં પડ્યાં હતાં તેનું રહસ્ય સમજાતું નહોતું. ગામના તળાવની બે માછલીઓ જેવાં અમે બે વિશાળ દરિયામાં અમારું અસ્તિત્વ ટકાવી રાખવા મથી રહ્યાં હતાં. આંખમાં આવેલાં ઝળઝળિયા મેં સંતાડવા કોશિશ કરી ….\nસરસ મઝાની ચ્હા અને ગરમાગરમ મેથીના ગોટા નો ઘાણવો લઈને હું ઘવાયેલ સાવજની પાટાપિંડી કરવા લિવિંગ રૂમમાં ગઈ ;” લે આ તારું મન ગમતું , ભાવતું એપિટાઈઝર . And wait for the grand dinner ! તું જરા આ છાપું વાંચ ત્યાં ભોજન તૈયાર થઈજશે .\nમેં એના ઘવાયેલા ઈગોને પ્રેમથી સંભાળ્યો ;” હવે એ ગરાજસેલ નાં વિચાર જ ના કરતો . જે હશે તે . લે , આ છાપું .મેં Chicago Tribune હાથમાં આપ્યું\nએ સહેજ બેઠો થયો ને છાપું હાથમાં લઈને એણે વાંચ્યું:Chicago Tribune : પહેલા જ પાને મોટા અક્ષરે લખ્યું હતું :7Police Officers Fired ! ” મેં ગભરાઈને સીનેમન સામે જોયું : સાત પોલિશને બાળી મૂક્યાં? ઓહ નો!,\n“કઈ જાતની છે આ અંગ્રેજી ભાષા?” મેં મુંઝવણથી કહ્યું આ તો કાંઈ એવું લાગતું નથી\nમેં છાપું સ્નતાડવા પ્રયત્ન કર્યો, પણ એને મારા હાથમાંથી છાપું લીધું ને આશ્ચ્ર્યથી મારી સામે જોયું : ” Honey, There is something wrong with me .I don’t understand their English !”\nએ સોફામાં ફરી પાછો ફસડાઈ પડ્યો . મીઠી તલાવડીની બે માછલીઓ વિશાળ સાગરમાં અટવાઈ રહીતી ……\nબે ચાર વર્ષ પછી જયારે આદેશને થોડો પચાવતાં થયા પછી અમારી આનિખાલશ સ્ટુપિડીટી ના જોક્સ પર પેટ પકડી ને હસતાં ને હસાવતાં… પણ તે દિવસે તો એણે અમને ખુબ રડાવેલ !મુન્ઝ્વનમાં મૂકી અમારી શ્રદ્ધાને ડગાવેલ !અને ડરાવેલ પણ ખરાં!\nYes, our funniest moments are those which tell our mistakes ,misfortunes and more….\nGeeta Bhatt, Chicago.\nThis entry was posted in ગીતાબેન ભટ્ટ, ડાયાસ્પોરા and tagged "બેઠક ", "બેઠક ", "વાર્તા રે વાર્તા", /shabdonusarjan.wordpress, ગીતાબેન ભટ્ટ, ડાયાસ્પોરા, શબ્દોનુંસર્જન, https://shabdonusarjan.wordpress.com/, shabdonusarjan by Pragnaji. Bookmark the permalink.\n5 thoughts on “Garage Sale:ગેરેજ વેચવું છે -સાંસ્કૃતિક સંઘર્ષ(કલ્ચરલ કૉન્ફ્લિક્ટ)-(૧૧)-ગીતાબેન ભટ્ટ”\nsmdave1940 on October 21, 2016 at 6.18 said:\nAll the year (Rome), Drive up … (USA), Performation (Paris), … Drive (USA),\nમનસુખલાલ ગાંધી on October 21, 2016 at 6.18 said:\nવાંચવાની મજા આવી પણ,બહું ટુંકુ લખ્યું છે..હજી આગળ્ના પ્રસંગો પણ વર્ણવોને…\nGEETA Bhatt on October 22, 2016 at 6.18 said:\nThere is more to the story’s. Looks like you forgot to put other half! There is the explanation why they thought like that..Anyways, you are doing good job by providing stage..


પુત્રના ‘ઓનર કિલિંગ’ની શંકા સાથે પિતાની હાઇકોર્ટમાં ધા\nશનિવાર, ઑક્ટોબર 20 2018, 16:42 Hrs(IST)\nનવગુજરાત સમય | Publish Date: May 17 2018 12:40AM\nનવગુજરાત સમય > મનીષસિંહ રાઠોડ\nપ્રેમ પ્રકરણમાં યુવક અને સગીરાએ ગાંધીનગર ખાતે નર્મદા કેનાલમાં ઝંપલાવીને મોતને વ્હાલું કર્યાના કેસમાં મૃતક યુવકના પિતાએ હાઇકોર્ટના દ્વાર ખખડાવ્યાં છે. પિતાએ હાઇકોર્ટમાં અરજી કરીને એવી શંકા વ્યક્ત કરી છે કે તેમના પુત્રનું ‘ઓનર કિલિંગ’ થયું છે. જેથી આ દિશામાં પોલીસ દ્વારા તપાસ કરવાનો આદેશ કરવામાં આવે. હાઇકોર્ટના જસ્ટિસ જે.બી. પારડીવાલાએ આદેશ કરતાં નોંધ્યું હતું કે, ‘અરજદાર તરફથી ઓનર કિલિંગનો કેસ હોવાનું જણાવવામાં આવી રહ્યું છે, ત્યારે પોલીસના તપાસ અધિકારીએ આ દિશામાં કાયદા મુજબ ઝડપી તપાસ હાથ ધરવી.’ આ કેસની વધુ સુનાવણી ૨૮મી જૂનના રોજ મુકરર કરવામાં આવી છે.\nમૃતક યુવકના પિતા અરજદાર રામજીભાઇ દંતાણીએ હાઇકોર્ટમાં અરજી કરી છે. જે અરજીની સુનાવણી દરમિયાન સરકારી વકીલે કોર્ટનું ધ્યાન દોર્યું હતું કે,‘આ પ્રેમ પ્રકરણનો મામલો છે. જેમાં યુવક તથા સગીરાએ ગાંધીનગર કેનાલ નજીકથી ઝંપલાવીને આપઘાત કર્યો હતો. જે સ્થળેથી તેમણે કેનાલમાં ઝંપલાવ્યું હતું ત્યાં એક એક્ટિવા અને સગીરાના ચંપલ પણ મળી આવ્યા હતા. તેથી આપઘાત કર્યાનું પ્રથમદર્શી તપાસમાં જણાઇ આવે છે. આ મામલે યુવકની લાશ મળી આવી હતી પરંતુ સગીરાનો મૃતદેહ મળી શક્યો નથી. શક્ય છે કે સગીરાની લાશ પાણીના વહેણ સાથે વહી ગયો હોય.’\nબીજી તરફ, અરજદાર પિતાએ એવી શંકા દર્શાવી હતી કે,‘પ્રેમ પ્રકરણના કારણે મારા પુત્રનું ઓનર કિલિંગ થયું છે. કેનાલમાંથી એની લાશ મળી આવી પરંતુ સગીરાની લાશ ન મળી એ કઇ રીતે બને. સગીરાએ આપઘાત કર્યો નથી અને એને અન્ય કોઇ શહેરમાં મોકલી દેવામાં આવી છે.’ આ પ્રકારની રજૂઆતો બાદ હાઇકોર્ટે આદેશમાં નોંધ્યું હતું કે,‘યુવકની લાશ પોલીસને મળી છે, પરંતુ સગીરાની કોઇ ભાળ મળી નથી. યુવક સાથે સગીરાએ પણ આપઘાત કર્યો છે કે કેમ તે અંગેની કોઇ સ્પષ્ટતા પણ નથી. તેથી પોલીસ દ્વારા યોગ્ય રીતે આ મામલે ઝડપથી તપાસ હાથ ધરવામાં આવે.’\nઆ કેસની હકીકત એવી છે કે મૃતક યુવક દ્વારા સગીરાને ભગાડી જવાની ફરિયાદ વસ્ત્રાપુર પોલીસ સ્ટેશનમાં નોંધાવવામાં આવી હતી. જેમાં સગીરા માત્ર ૧૫ વર્ષ નવ મહિનાની હોવાનું જણાવાયું છે. એટલું જ નહીં મૃતક યુવક ૩-૧-૧૮ના રોજ તેને લલચાવી-ફોસલાવીને અપહરણ કરીને લઇ ગયો હોવાની હકીકત પણ તપાસમાં લખાવવામાં આવી હતી. ફરિયાદની હકીકત મુજબ સગીરા તેની માતા સાથે બંગલામાં મજૂરી કામ માટે જતી હતી. ત્રીજી જાન્યુઆરીએ એ પોતાની સગામાં થતી એક બહેન સાથે સાંપ્રત સોસાયટીમાં કામ માટે ગઇ હતી. એક બંગલાનું કામ પતાવીને એ બંને બેનો બીજા બંગલામાં ગઇ હતી. ત્યારે તેમને બે કલાક પછી આવવાનું કહ્યું હતું. તેથી તેઓ નજીકમાં આવેલી શાળાના બગીચામાં બેઠી હતી. ત્યાં સગીરા તેની બેનને શાકભાજી લઇને આવું છું તેમ કહીને નીકળી હતી. જ્યાં મૃતક યુવક કે જે સગીરાના સામેના મકાનમાં જ રહેતો હતો તે એક્ટિવા લઇને આવ્યો હતો. સગીરા તેની પાછળ બેસીને જતી રહી હતી. ત્યારબાદ તેમની શોધખોળ કરી હતી પરંતુ બંને મળ્યા નહોતા.


મનપામાં4અને ગ્રામ્યમાં 1 સહિત કોરોનાના5કેસ |5cases of corona including4in Manpa and 1 in rural - Divya Bhaskar\n5 Cases Of Corona Including4In Manpa And 1 In Rural\nઆરોગ્યતંત્રની ચિંતામાં વધારો:મનપામાં4અને ગ્રામ્યમાં 1 સહિત કોરોનાના5કેસ\nહિમાચલ પ્રદેશ ટ્રેકિંગ કરવા ગયેલી કોબાની યુવતી કોરોનાની ઝપટમાં આવી\nસુષુપ્ત થઇ ગયેલો કોરોના જિલ્લામાં પુન: સળવળાટ શરૂ કર્યો હોય તેમ એક જ દિવસમાં અલગ અલગ જગ્યાથી પાંચ કેસ નોંધાતા આરોગ્યતંત્રની ચિંતામાં વધારો થયો છે. મનપા વિસ્તારમાંથી નોંધાયેલા ચાર કેસ અંગે મનપાનું આરોગ્ય તંત્રના જણાવ્યા મુજબ કોબામાં રહેતી 26 વર્ષીય યુવતી ટ્રેકિંગ માટે હિમાચલ પ્રદેશ ગઇ હતી. ઘરે આવ્યા બાદ તેણીની તબિયત લથડતા કોરોનાનો ટેસ્ટનો રિપોર્ટ પોઝિટીવ આવતા હોમ આઇસોલેશન સારવાર પસંદ કરી છે.\nજ્યારે રાંદેસણમાં રહેતી 31 વર્ષીય મહિલા સામાજિક કામ અર્થે અમદાવાદ ગઇ હતી. તો રાંદેસણના 47 વર્ષીય પતિ અને 43 વર્ષીય પત્ની બન્ને કોરોનામાં સપડાયા છે. જ્યારે રાંદેસણની 43 વર્ષીય મહિલા સામાજિક કામ અર્થે અમદાવાદ ગઇ હતી. મહિલાની તબિયત લથડતા કોરોનાનો ટેસ્ટ કરાવતા પોઝિટીવ આવ્યો હતો.\nમનપાના ચારે દર્દીઓ હોમ આઇસોલેશન સારવાર લઇ રહ્યા છે.જિલ્લાના કલોલ તાલુકાના રાંચરડામાં રહેતો અને કાફેમાં કુકની નોકરી કરતો 22 વર્ષીય યુવાનને ક્યાં ગયો નથી. તેમ છતાં તેને તાવ અને શરદીની બિમારીને લીધે કોરોનાનો ટેસ્ટ કરાવતા રિપોર્ટ પોઝિટીવ આવ્યો છે. હોમ આઇસોલેશન સારવાર આપવામાં આવી રહી છે. યુવાનના સંપર્કવાળા ચાર વ્યક્તિઓનો ટેસ્ટ કરાવતા નેગેટીવ આવ્યો હોવાનું જિલ્લા આરોગ્ય તંત્રએ જણાવ્યું છે.


પ્રમોદ સાવંત ફ્રેનોલોજી માટે ચિત્રો, તસવીરો અને છબીઓ.\nહોમ » સેલિબ્રિટી ભવિષ્યફળ » પ્રમોદ સાવંત ફ્રેનોલોજી માટે ચિત્રો, તસવીરો અને છબીઓ.\nપાઓ પ્રમોદ સાવંત ફોટો ગેલરી, પ્રમોદ સાવંત ચિત્ર, અને પ્રમોદ સાવંત છબીઓ જે તમને સામુદ્રિક, ફ્રેનોલોજી, હસ્તશાસ્ત્ર / હાથ વાંચવું, જ્યોતિષ શાસ્ત્ર અને બીજી આગાહી માટે ની પદ્ધતિઓ માં મદદ કરશે. આ એક વિસ્તરણ છે પ્રમોદ સાવંત જ્યોતિષ શાસ્ત્ર અને પ્રમોદ સાવંત જન્માક્ષર વચ્ચે જે તમે astrosage.com પર જોઈ શકો છો. આ પ્રમોદ સાવંત ચિત્ર વિભાગ નિયમિત રૂપે અપડેટ થાય છે.\nપ્રમોદ સાવંત 2020 કુંડળી and જ્યોતિષ


આ4રાશિના લોકો જેમણે ઘણું સહન કર્યું છે, હવે ગણેશજી તેમના જીવનનો પ્રવાહ ફેરવશે - Gujju Desi - ગુજ્જુ દેશી\nHome/Dharmik/આ4રાશિના લોકો જેમણે ઘણું સહન કર્યું છે, હવે ગણેશજી તેમના જીવનનો પ્રવાહ ફેરવશે\nમકર: ગણેશજી કહે છે કે આજે તમારા અટકેલા કામ પૂરા થશે. જોખમી પ્રવૃત્તિઓથી દૂર રહો. વાતચીતમાં નમ્રતા રાખો. વિવાદોનો ઉકેલ આવશે. રાજ્યના મુદ્દાઓ તેના પક્ષમાં ઉકેલાશે. નોકરી અને કરિયરના ક્ષેત્રમાં અણધારી તકો મળી શકે છે. જીવનસાથી કોઈપણ વિષય પર દલીલ કરી શકે છે.\nદરેક વ્યક્તિને તમારી પાસેથી ઘણી અપેક્ષાઓ હશે. દરેક પગલું ધ્યાનથી લો. કેટલીક એવી વસ્તુ અથવા પરિસ્થિતિ તમારી સામે પણ આવશે, જે તમારા વિચારને બદલી નાખશે. આધ્યાત્મિકતામાં ખોટા નિર્ણયો લેવાનું ટાળો અને ડરવાને બદલે પડકારોનો સામનો કરો. ધર્મમાં આસ્થા વધશે. આજે મળેલી તકોનો લાભ ઉઠાવી શકશો. તમારી પોતાની વસ્તુ કરો અને તમારા પર નિયંત્રણ રાખો.\nઆજે તમારો ઝુકાવ અમુક હદ સુધી આધ્યાત્મિકતા તરફ રહેશે. તમે કોઈપણ ધાર્મિક કાર્યમાં ભાગ લઈ શકો છો. અચાનક લાગણીઓના ઉશ્કેરાટમાં ડૂબી જવાને બદલે, સ્પષ્ટ મનથી કાર્ય કરો. જો તમે થોડી સમજદારીથી કામ કરશો તો જલ્દી ઉકેલ મળી જશે અને તમને જલ્દી ખુશી મળશે.\nતમે સતત એવી સમસ્યા વિશે વિચારી શકો છો જે તમને પરેશાન કરી રહી છે. આજે તમે ઉર્જાથી ભરપૂર છો, આજે ઘર અને ઓફિસમાં તમારા વશીકરણ અને કુશળતાથી દરેક પ્રભાવિત થશે. આજે જો તમે થોડી ધીરજ અને સહનશીલતાથી કામ કરશો તો આજનો દિવસ તમારા માટે ખૂબ જ સારો હોઈ શકે છે, પરંતુ સૌથી મોટો પડકાર ધીરજ રાખવાનો છે.


60 મીટર ઊંંડી ખીણમાં બળદ ખાબક્યો, સતત7દિવસ સુધી કરવામાં આવ્યું દિલધડક રેસ્ક્યૂ, વીડિયો જોઈ ફિદા થઈ જશો - News Gujarat\nમાણસોનાં અકસ્માતના થવાની ઘટના અવારનવાર સામે આવતી હોય છે. મદદ માટે અનેક લોકો પણ ઘટના સ્થળે જોવા મળતાં હોય છે. પરંતુ જ્યારે પ્રાણી ઓ કોઈ જગ્યાએ ફસાઈ જાય છે કે તેમની સાથે અકસ્માત સર્જાય છે તો વનવિભાગની રેસ્ક્યું ટીમ બોલાવવી પડે છે. હાલમાં હિમાચલ પ્રદેશના કુલુમાં એક પ્રાણીને રેસક્યું કરવામાં આવ્યું હતું જેની વિશે અહી વાત થઈ રહી છે. કુલુંમાં એક ખીણમાં પડી ગયેલા બળદનું દિલધડક રેસ્ક્યૂ કરાયું હતું. મળતી માહિતી મુજબ આ ઘટના મણિકર્ણના કસોલમાં આવેલા જય નાળામાં બની હતી.\nઅહી એક અઠવાડિયા પહેલાં એક બળદ ઉંચાઈએથી ખીણમાં પડી ગયો હતો. આ બળદ 60 મીટર ઊંડી ખીણમાં પડીને ધોધમાં પાણીના પ્રવાહ વચ્ચે ફસાઈ ગયો હતો. આ પછી આ વાતની જાણ રેસ્ક્યૂ ટીમને કરવામાં આવી હતી. રેસ્કયું ટીમે આ પછી બળદને બચાવવા માટે ઉપરથી ઘાસ નાખતા હતા અને સતત બળદ સુધી પહોંચવાનો પ્રયત્ન પણ ટીમ દ્વારા ચાલુ હતો. જાણવા મળ્યું છે કે7દિવસની મહા મહેનતનાં અંતે આખરે તેને બચાવવામાં સફળતા મળી હતી. દોરડાની મદદથી બળદનું દિલધડક રેસ્ક્યૂ કરાયું હતું. આ આખી ઘટનાનો વીડિયો સોશિયલ મીડિયામાં વાઇરલ થઈ રહ્યો છે.\nરેસક્યુ ટીમ પણ છેલ્લે સુધી બળદનો જીવ બચાવવા મહેનત કરતી રહી જેનાં દ્વારા તેઓએ સંદેશ આપી રહ્યાં છે કે દરેક પ્રાણીનો જીવ કેટલો મહત્ત્વનો છે. આ ઘટના હવે ખુબ વાયરલ થઈ રહી છે અને લોકો રેસ્ક્યુ ટીમની કામગીરીને વધાવી રહ્યાં છે. પ્રાણીઓને ટેસ્ક્યું કર્યાંની ઘટનાઓ આ અગાઉ પણ સામે આવતી રહી છે. અમરેલીના ધારી તાલુકાના વિરપુર ગામમાંથી આ આગાઉ આવી જ એક ઘટના સામે આવી હતી. જ્યાં વન વિભાગ દ્વારા ચાર માસના બાળસિંહને રેસ્કયુ દ્વારા બચાવી લેવાયું હતું. આ બાળસિંહ પોતાની માતાથી વિખૂટું પડી ગયું હતું.\nઆ સિવાય માળીયા તાલુકાનાં જુથળ ગામે એક મોડી રાત્રે નદી પાસેના હોકળામાં મહાકાય મગર નજરે ચડ્યો હતો. જ્યારે જુથળ ગામના શુરેશ ભાઈ કાગડા પોતાની વાડી પર ઘરે તરફ પરત જતા હતા ત્યારે અંદાજે રાત્રે બાર કલાકે હોકળામાં મહાકાઈ મગર તેમને જોવા મળ્યો હતો. તેમણે તરત જ માળીયા વન વિભાગને જાણ કરી હતી. જેથી વિભાગનાં અમીત ભાઇ સહિતનાં સ્ટાફે જરૂરી સાધસામગ્રી તથા પાંજરું સાથે ઘટના સ્થળ પર પહોંચ્યા હતા. જ્યાં તેમણે પાંજરું મુકી રેસ્ક્યું કર્યું હતું.\n← કોરોનાના આ કપરા સમયમાં શ્રી મહેશભાઈ સવાણીએ સુરતની જુદી જુદી 52 સામાજિક સંસ્થાઓને એક કરીને કર્યું અદ્ભૂત કાર્ય…\nભરૂચ અગ્નિકાંડની દર્દનાક તસવીરો આવી સામે, કાચા-પોચા હૃદયના લોકો ભૂલથી પણ ન જોતાં આ નજારો →


82 out of 332 Domestic flights canceled without earlier notification | પહેલા જ દિવસે 82 ફ્લાઇટ્સ રદ, સાવચેતી સાથે ઘરેલુ વિમાન સેવા શરૂ\n25 May, 2020 01:36 PM IST | Mumbai Desk | Gujarati Mid-day Online Correspondent\nઇન્દિરા ગાંધી ઇન્ટરનેશનલ ઍરપોર્ટ\nબે મહિનાના લાંબા લૉકડાઉન બાદ સોમવારથી દેશભરમાં ડોમેસ્ટિક ફ્લાઇટ્સ સેવા શરૂ થઈ ગઈ છે. ઇન્દિરા ગાંદી ઇન્ટરનેશનલ ઍરપોર્ટ પરથી આજે કુલ 243 ફ્લાઇટ્સનું સંચાલન થવાનું છે. જેમાં 118 ફ્લાઇટ્સ આવનારી છે તો 125 અહીંથી જનારી ફ્લાઇટ્સ છે.આ ફ્લાઇટ્સમાં મુંબઇ અને કોલકાતા વગેરેની કુલ 82 ફ્લાઇટ્સ રદ કરવામાં આવી છે. જણાવીએ કે એરપોર્ટ ઑથોરિટી ઑફ ઇન્ડિયા (Airports Authority of India)એ પહેલા જ બધાં ઍરપોર્ટ માટે સ્ટાન્ડર્ડ ઑપરેટિંગ પ્રૉટોકૉલ (SOP) જાહેર કરી દીધું હતું જેથી કેટલીક સાવચેતીઓ અને નિયમોનું કડકાઇથી પાલન થઈ શકે.\n82 ફ્લાઇટ્સ રદ\nપહેલા જ દિવસે રાષ્ટ્રીય રાજધાનીના ઇન્દિરા ગાંધી ઇન્ટરનેશનલ પરથી આજે રવાના થનારી કુલ 243 ફ્લાઇટ્સમાંથી 82 રદ કરી દેવામાં આવી છે. આ બાબતે પ્રવાસીઓમાં ખૂબ જ ગુસ્સો છે. તેમણે ફરિયાદ કરી છે કે તેમને કોઇપણ પ્રકારની પૂર્વસૂચના આપવામાં આવી નહોતી અને ઍરલાઇન્સે ફ્લાઇટ્સ રદ કરી દીધી.\nતૈયાર થયું હિંડન ઍરપોર્ટ\nહિંડન ઍરપોર્ટ પરથી પણ સોમવારે સાંજે ઍર ફ્લાઇટ્સ શરૂ થવા જઈ રહી છે. સાંજે 4.45 વાગ્યે હિંડનથી 17 પ્રવાસીઓને લઈને વિમાન હુબલી માટે ઉડાન ભરશે. હિંડન સિવિલ ટર્મિનલથી ઍરફ્લાઇટ્સ શરૂ કરવાને લઈને સોમવાર સવારથી તૈયારીઓ થઈ રહી છે. આખા પરિસરને સેનિટાઇઝ કરવામાં આવ્યો છે. પ્રવાસીઓ માટે નિયમ બનાવવામાં આવ્યા છે. પરિસરમાં બધાંની થર્મલ સ્ક્રીનિંગ કરવામાં આવશે. સામાન્ય સ્વાસ્થ્ય તપાસ પછી જ હવાઇ સફરની પરવાનગી આપવામાં આવશે. તો, ગંતવ્ય પર પહોંચ્યા પછી બધાં જ પ્રવાસીઓને 14 દિવસ માટે ક્વૉરંટાઇન કરી દેવામાં આવશે.\nઍરપોર્ટ પર આવાગમન\nઇન્દિરા ગાંધી ઇન્ટરનેશનલ ઍરપોર્ટના ટર્મિનલ 3થી દેશના વિભિન્ન સ્થળો માટે જુદી ઍરલાઇન્સ માટે જુદાં જુદાં પ્રવેશદ્વાર બનાવવામાં આવ્યા છે. સાથે જ પ્રવાસીઓ માટે ફૂડ સ્ટૉલ પણ ખોલી દીધા છે. નક્કી કરવામાં આવેલી ફ્લાઇટ્સ આજે સવારે 4.45 વાગ્યે દિલ્હીથી મહારાષ્ટ્રમાં પુણે માટે પહેલી ફ્લાઇટ દ્વારા રવાના થઈ તો સવારે ગુજરાતના અમદાવાદ એરપોક્ટ પર દિલ્હીથી રવાના થયેલી ફ્લાઇટ લેન્ડિંગ કરાવવામાં આવી. જણાવીએ કે સવારે દ વાગ્યા સુધી અમદાવાદ, બેંગલુરુ, ચેન્નઇ, મુંબઇથી સાત વિમાનોની લેન્ડિંગ દિલ્હી ઍરપોર્ટ પર થઈ.\nસતર્કતા સાથે પ્રવાસ\nસંપૂર્ણ સતર્કતા અને સાવચેતી સાથે ઘણાં સમય પછી ડોમેસ્ટિંક ફ્લાઇટ શરૂ કરવામાં આવી છે. દિલ્હી-ભુવનેશ્વર વિસ્ચાર ફ્લાઇટમાં જતા પ્રવાસીઓએ પોતાની સુરક્ષા માટે ફેસ શીલ્ડનો ઉપયોગ કર્યો. ફ્લાઇટમાં જતાં BJD સાંસદ અનુભવ મોહંતીએ કહ્યું કે, "બજેટ સત્રના સમયથી દિલ્હીમાં હતો. હવે હું મારા પોતાના રાજ્ય ઓરિસ્સા જઈ રહ્યો છું."\nnational news delhi airport mumbai mumbai news lockdown indira gandhi international airport


મીરા-ભાઈંદરમાં પાલિકાની પરિવહન સેવા ચાલું નહીં થાય તો આંદોલન કરીશું : શિવસેના\nભાઈંદર, તા. 31 : મીરા ભાઈંદર મહાનગર પાલિકાની પરિવહન સેવા સામાન્ય નાગરિકોને રાહત આપવા તાત્કાલિક શરૂ થવી જોઈએ, નહીં તો આ માટે શિવસેના શૈલી આંદોલન કરવું પડશે, તેવી ચેતવણી મીરા ભાઈંદર શિવસેનાના જિલ્લા પ્રમુખ પ્રભાકર મ્હાત્રેએ મનપા આયુકત વિજય રાઠોડને આપી છે. મીરા ભાઈંદર શહેરમાં તાળાબંધી હવે મોટેભાગે હટાવી લેવામાં આવી છે. કોર્પોરેશને દુકાનો અને મોલ સેન્ટરો ચલાવવાની મંજૂરી આપી છે, પરંતુ બધી દુકાનો હજી ખુલી નથી. શાકભાજી બજારો તેમ જ માછલી બજારોને હજી મંજૂરી આપવામાં આવી નથી.\nતેવી જ રીતે મીરા ભાઈંદર મહાનગર પાલિકાની પરિવહન સેવા બંધ હોવાથી ડુંગરી, ઉત્તન, ચોક, ચેના, ઘોડબંદર સહિત સમગ્ર શહેરના નાગરિકોની હાલત ત્રસ્ત થઈ રહી છે. મીરા ભાઈંદર મહાનગરપાલિકા આ બસ સેવા માટે નિયુક્ત ખાનગી કોન્ટ્રાક્ટરને કિ.મી. દીઠ 42 રૂપિયા ચૂકવે છે. જોકે, સલામતીની ચિંતાને કારણે બસ સેવા સ્થગિત કરવામાં આવી છે. તેથી, સાવચેતીના પગલાં તરીકે, આ બસની એક સીટ પર એક મુસાફરને બેસવાની છૂટ હોવી જોઈએ. તેનાથી કોન્ટ્રાક્ટરને કિમી દીઠ રૂા. 42નું નુકસાન થવાની સંભાવના છે. આ વ્યવસ્થાને કારણે કોન્ટ્રાક્ટરને મહત્તમ રૂા. એક અંદાજ મુજબ હાલમાં ફક્ત 30 રૂપિયા જ મળશે. વહીવટીતંત્રએ આ ઊણપને પૂર્ણ કરવા સરેરાશ 12થી 14 રૂપિયાનો વધારાનો બોજ સહન કરવો પડશે. પ્રભાકર મ્હાત્રે અનુસાર મીરા ભાઈંદરના હિતમાં વહીવટીતંત્રે આ ભાર સહન કરવો જોઇએ. તેને હિસાબે મીરા ભાઈંદર મહાનગર પાલિકાની વાતાનુકુલિત બસોને બંધ રાખવી જોઈએ અને બાકીની બસોને ઓછામાં ઓછા 50 ટકા સીટ સાથે તાત્કાલિક રસ્તા પર મુકવી જોઈએ.\nમીરા ભાઈંદર શહેરમાં રિક્ષાઓ રસ્તા પર દોડી રહી છે અને રિક્ષાચાલકો મુસાફરોને આર્થિક લૂંટ ચલાવી રહ્યા છે. તેથી, આ શહેરની તાકીદ અને જરૂરિયાતને ધ્યાનમાં રાખીને, તાત્કાલિક નિગમની પરિવહન સેવા શરૂ કરવી જરૂરી છે. આ કારણોસર, આપણે આ શહેરના તમામ નાગરિકોને રાહત આપવા માટે નક્કર પગલાં ભરવા જોઈએ. મીરા ભાઈંદર શિવસેનાના જિલ્લા અધ્યક્ષ પ્રભાકર મ્હત્રેએ ચેતવણી આપી છે કે આ અંગે કારવાહી નહીં કરવામાં આવે તો ન છુટકે અમારે શિવસેના શૈલી આંદોલન કરવું પડશે.


મધ્ય પ્રદેશમાં વરસાદનું રૌદ્ર રૂપ : તમામ નદીઆે જોખમી સ્તરે, ગ્વાલિયર અને ચંબલના 1171 ગામો પાણીમાં ગરકાવ - GSTV\nમધ્ય પ્રદેશમાં ભારે વરસાદને કારણે પાર્વતી, કૂનો, ક્વારી અને સિંધ નદી જોખમી સ્તરે વહી રહી છે. વરસાદને કારણે સિંધ નદીનું જળસ્તર વધવાને કારણે શિવપુરી જીલ્લામાં અટલ સાગર મડીખેડા ડેમના 10 ગેટ ખોલવામા આવ્યા હતા. એક એહવાલ અનુસાર, જો ડેમથી વધુ પાણી છોડવામા આવશે તો પણ સ્થિતિ બગડી શકે છે. સોમવાર રાતે 8 ગેટ ખોલવામા આવ્યા હતા. જેના કારણે મંગળવાર સવારથી શિવપુરી, ગ્વાલિયર, ભિંડ અને દતિયા જીલ્લાની સ્થિતિ બગડી હતી. ઘણા ગામમાં પાણી ભરાયું હતું. જે પછી પણ બાકીના2ગેટ ખોલવામા આવ્યા હતા.\nમધ્ય પ્રદેશમાં તમામ નદીઆે જોખમી સ્તરે વહી રહી છે\nભારે વરસાદ બાદ સાગર મડીખેડા ડેમના ૧૦ ગેટ ખોલાયા\nશિવપુરી, ગ્વાલિયર, ભિંડ અને દતિયામાં ગામો પાણીમાં ડૂબ્યા\nમધ્ય પ્રદેશમાં ભારે વરસાદને કારણે રેલવે સેવાને મોટાપાયે અસર થઈ હતી. શિવપુરી પાસે ભારે વરસાદને કારણે રેલવે ટ્રેક પણ પાણીમાં ડૂબ્યા હતા. બંને ટ્રેક પર પહાડો પરથી વહેતા ઝરણાને કારણે રેલવે ટ્રેક ડૂબ્યો હતો. આ કારણે ગ્વાલિયર-ઈન્દોર ઈન્ટરસિટી એક્સપ્રેસ પાડરખેડા રેલવે સ્ટેશને 15 કલાક ઉભી રહી હતી. રેલવે દ્વારા પહેલા ટ્રેન રદ્દ કરવામા આવી હતી, પછી પાણી થોડું ઉતરતા ટ્રેન રવાના કરવામા આવી હતી. ગ્વાલિયરથી શિવપુરી વચ્ચે મોહના પર પાર્વતી નદીનું જળસ્તર વધવાથી લોકો રોડ માર્ગે પણ ગ્વાલિયર પરત ફરી શકે તેમ નહોતા. સવારે જ અહીં ફસાયેલી એક બસને તંત્ર અને પોલીસ બહાર નીકાળી હતી.\nગ્વાલિયર-ઈન્દોર ઈન્ટરસિટી ટ્રેક ડૂબવાથી ૧૫ કલાક ઉભી રહી\nરેલવેએ પહેલા ટ્રેન રદ કરી, પાણી ઉતરતા ટ્રેન ફરી રવાના કરી\nનદી જોખમી સ્તરે હોવાથી વાહન વ્યવહાર પણ ખોરવાયો હતો\nમધ્યપ્રદેશમાં વરસાદે તેનું રોદ્ર સ્વરૂપ બતાવ્યું છે. ગ્વાલિયર, ચંબલના 1171 ગામો પાણીમાં ડૂબી ગયા છે. શિવપુરી અને શ્યોપુર જિલ્લામાં, છેલ્લા 24 કલાકમાં 800 મીમી વરસાદ પડતા જળબંબાકાર પરિસ્થિતિ સર્જાઈ છે. આવી પરીસ્થિતિમાં 1600 લોકોને બચાવી લેવામાં આવ્યા છે. બચાવ કામગીરી માટે સેનાની મદદ લેવામાં આવી રહી છે.\nમુખ્યમંત્રી શિવરાજ સિંહ ચૌહાણે પૂરની સ્થિતિને લઈને આપત્કાલિન બેઠક બોલાવી\nમુખ્યમંત્રી શિવરાજ સિંહ ચૌહાણે પૂરની સ્થિતિને લઈને આપત્કાલિન બેઠક બોલાવી હતી. આ બેઠકમાં સ્ટેટ કંટ્રોલ એન્ડ કમાન્ડ સેન્ટરમાંથી પૂરની સ્થિતિની સમીક્ષા કરવામાં આવી રહી છે. મુખ્યમંત્રી કાર્યાલયમાંથી પ્રાપ્ત માહિતી અનુસાર, મુખ્યમંત્રી શિવરાજ સિંહ ચૌહાણે પૂરગ્રસ્ત જિલ્લાઓની હાલની પરિસ્થિતિની માહિતી મેળવી અને જરૂરી નિર્દેશો આપ્યા છે. અહીં, NDRF અને SDRF તેમજ હવાઈ દળના અધિકારીઓ પાસે બચાવ કામગીરી માટે માહિતી લેવામાં આવી છે. મુખ્યમંત્રી શિવરાજ સિંહ ચૌહાણે કહ્યું કે, ‘હું ગઈકાલથી સતત તમામ લોકોના સંપર્કમાં છું. ગઈકાલથી રાહત કાર્ય શરૂ છે. બચાવ માટે NDRF અને એરફોર્સની ટીમોની મદદ લેવામાં આવી છે.


વિલિયમ બોની ફ્રેનોલોજી માટે ચિત્રો, તસવીરો અને છબીઓ.\nહોમ » સેલિબ્રિટી ભવિષ્યફળ » વિલિયમ બોની ફ્રેનોલોજી માટે ચિત્રો, તસવીરો અને છબીઓ.\nપાઓ વિલિયમ બોની ફોટો ગેલરી, વિલિયમ બોની ચિત્ર, અને વિલિયમ બોની છબીઓ જે તમને સામુદ્રિક, ફ્રેનોલોજી, હસ્તશાસ્ત્ર / હાથ વાંચવું, જ્યોતિષ શાસ્ત્ર અને બીજી આગાહી માટે ની પદ્ધતિઓ માં મદદ કરશે. આ એક વિસ્તરણ છે વિલિયમ બોની જ્યોતિષ શાસ્ત્ર અને વિલિયમ બોની જન્માક્ષર વચ્ચે જે તમે astrosage.com પર જોઈ શકો છો. આ વિલિયમ બોની ચિત્ર વિભાગ નિયમિત રૂપે અપડેટ થાય છે.\nવિલિયમ બોની 2020 કુંડળી and જ્યોતિષ


કેન્‍દ્ર સરકાર દ્વારા ડીજીટલ ટ્રાન્‍ઝેકશનને મહત્‍વ આપવા મોબાઇલ ધારકો માટે સ્‍કીમ : કેશબેક ઓફર ઉપલબ્‍ધ\nનવી દિલ્હી: ડિજિટલ ટ્રાંજેક્શનને પ્રોત્સાહન આપવા માટે મોદી સરકાર ફરી એકવાર સ્કીમ લઇને આવી છે. તેના માટે તમારા મોબાઇલનો ઉપયોગ કરીને તમે પણ આ સ્કીમનો ફાયદો ઉઠાવી શકો છો. જો તમે આમ કરી રહ્યાં છો તો તમને ખૂબ ફાયદો થઇ શકે છે. સરકારની કેશબેક અને ઇનસેંટિવ સ્કીમ 14 એપ્રિલથી શરૂ થઇ ગઇ છે. ભીમ એપના કેશબેક ઓફરમાં હવે અન્ય એપની માફક જ કેશબેક મળશે. 100થી ઓછાના ટ્રાંજેકશન પર 51 રૂપિયા મળશે. ત્યારબાદ આગામી યૂનિક ટ્રાંજેક્શન પર પ્રતિ ટ્રાંજેક્શનના હિસાબે 25 રૂપિયા મળશે.\nદરેક ટ્રાંજેક્શનના બદલામાં તમને કેશબેક મળે છે. આગામી 25-50 ટ્રાંજેક્શન પર ફિક્સડ 100 રૂપિયા મળશે. ત્યારબાદ 50-100 ટ્રાંજેક્શન કરતાં ફિક્સડ 200 રૂપિયા મળશે. તો બીજી તરફ કુલ 10 ટ્રાંજેક્શન પર 200 રૂપિયા મળશે. 100થી વધુ ટ્રાંજેક્શન પર 250 રૂપિયા મળશે. નવા પ્લાન મુજબ એક મહિનામાં 2000થી વધુ રૂપિયાના ટ્રાંજેક્શન કરવાથી વેપારીને 2-50 રૂપિયા સુધી પ્રતિ ટ્રાંજેક્શન ઇંસેંટિવ મળશે. હવે સવાલ એ છે કે આ એપનો ઉપયોગ કેવી રીતે કરશો.\nસૌથી પહેલાં ગૂગલ પ્લે સ્ટોરમાંથી ભીમ એપ ડાઉનલોડ કરો. ત્યારબાદ તમારા બેંક એકાઉન્ટને આ એપમાં રજિસ્ટર કરો. બેંક ખાતું રજિસ્ટર કરવાની સાથે તમારા માટે એક યૂપીઆઇ પીન સેટ કરો. યૂજરનો મોબાઇલ નંબર જ તેના પેમેંટનું એડ્રેસ હશે. એકવાર તમારું રજિસ્ટ્રેશન પુરૂ થયા બાદ તમે પણ ભીમ એપ દ્વારા તમારું ટ્રાંજેક્શન શરૂ કરી શકો છો. ભીમ એપ વડે તમે તમારા મિત્રો, પરિવારજનો અને બીજા વપરાશકર્તાઓને પણ પૈસા મોકલી શકો છો.\nભીમ એપ પર બધા ટ્રાંજેક્શન રજિસ્ટર્ડ મોબાઇલ પરથી મોકલી શકાય છે. તમે યૂપીઆઇ સુવિધા બિનાની બેંકોમાંથી પણ પૈસા ટ્રાંસફર કરી શકો છો. તેના માટે તમે એમએમઆઇડી અને આઇએફએસસી સુવિધાની મદદ લઇ શકો છો. તમે કોઇ અન્ય રજિસ્ટર્ડ મોબાઇલ નંબર અથવા યૂજર્સ પાસેથી પૈસા પ્રાપ્ત કરવા માટે રિકવેસ્ટ મોકલી શકો છો. ભીમ એપ સાથે બેંક એકાઉન્ટને લિંક કરીને ખરીદી અથવા કોઇપણ પ્રકારની લેણદેણ કરી શકો છો. સીધા પોતાના ખાતામાં ટ્રાંસફર કરી શકો છો. મોબાઇલ ફોનમાં તેને ડાઉનલોડ કર્યા બાદ *99# ટાઇપ કર્યા બાદ તેનું મેન્યૂ ખૂલી જાય છે, જેથી તમને બધા પ્રકારની જાણકારી મળી જાય છે.\nભીમ એપના મેન મેન્યૂમાં જઇને બેંક એકાઉન્ટ સિલેક્ટ કરો. ત્યારબાદ સેટ યૂપીઆઇ પિન, ઓપ્શનને પસંદ કરો. ત્યારબાદ તમારા પોતાના એટીએમ/ડેબિટ કાર્ડનો નંબર પોતાના ડેબિટ કાર્ડની એક્સપાયરી ડેટ સાથે નાખવાનો રહેશે. ત્યારબાદ તમારી પાસે એક ઓટીપી (વન ટાઇમ પાસવર્ડ) મળશે. તેને એપમાં નાખ્યા બાદ તમારો યૂપીઆઇ જનરેટ થઇ જશે. એકવારમાં 10 હજાર સુધી ચૂકવી શકો છો અને એક દિવસમાં 20 હજાર રૂપિયા ચૂકવવાની મર્યાદા નક્કી છે. તેનાથી વધુ રકમ ચૂકવવા માટે તમારે તમારા ક્રેડિટ અથવ ડેબિટ કાર્ડ અથવા ઓનલાઇન બેંકિંગનો ઉપયોગ કરવો પડશે.\nભીમ એપનો ઉપયોગ કરનાર યૂજર પોતાના બેંક એકાઉન્ટનું બેલેન્સ પણ ચેક કરી શકે છે અને પોતાના ટ્રાંજેક્શન સાથે જોડાયેલી બધી જાણકારીઓ પ્રાપ્ત કરી શકે છે. યૂજર્સ પોતાના નંબર પર ખાસકરીને કસ્ટમ પેમેંટ એડ્રેસ પણ બનાવી શકે છે. ઝડપી ટ્રાંજેક્શન પુરી કરવા માટે તમે ક્યૂઆર કોડ પણ સ્કેન કરી શકો છો. ખરીદી કરતી વખતે એપ દ્વારા ચૂકવણી કરવા માટે બસ દુકાનદારના મોબાઇલ નંબરની જરૂર હોય છે. ભીમ એપ અંગ્રેજી અને હિંદી બંને ભાષાઓમાં ઉપયોગ કરી શકો છો. ટૂંક સમયમાં ભીમ એપ અન્ય ભાષાઓમાં પણ લોંચ કરવામાં આવશે.


નવા વર્ષની ઉજવણી ૫ર પોલીસ તંત્રની બાજ નજર\nશનિવાર, જાન્યુઆરી 19 2019, 04:31 Hrs(IST)\nનવગુજરાત સમય | Publish Date: Dec 31 2018 10:38AM\nસુરેન્દ્રનગર વઢવાણ શહેરમાં પાર્ટી પ્લોટ, ફાર્મ હાઉસ,વાડી વગેરેમાં પાર્ટીનું આયોજન થતુ હોય છે. જેમાં યુવાનો સહિતનો મોટો વર્ગ ભેગો થઇ મોટા અવાજે લાઉડસ્પીકરો વગાડતા હોય છે. ત્યારે આ વર્ષે રાત્રીના 10 વાગ્યા પછી લાઉડસ્પીકરો ન વગાડવા સૂચના અપાઇ છે. આ અંગે વઢવાણ પી.એસ.આઇ હિતેશકુમાર જેઠીએ જણાવ્યુ કે 31 ડિસેમ્બરની ઉજવણી સમયે કેફી પીણા કે માદક દ્વવ્યનો સેવન ન કરવુ જોઇએ આ ઉપરાંત દારૂ પીને વાહન ચલાવતા ચાલકોનું ચેકીંગ હાથ ધરાશે. આ ઉપરાંત ઉજવણીનું કે આયોજનની પૂર્વ મજુરી લેવી તે ખૂબ જરૂરી છે.\nઝાલાવાડમાં નવા વર્ષની ઉજવણીમાં કોઇ ઉત્સાહમાં આવી દુર્ઘટના કે અકસ્માત ન કરે તે માટે તંત્ર સક્રીય બન્યું છે. સુરેન્દ્રનગર જીલ્લામાં પોલીસવડા દ્વારા હાઇવે અને મુખ્ય માર્ગો ૫ર સઘન ચેકીંગ હાથ ઘરાયું છે. આ ઉ૫રાંત શહેરમાં ૩૧ ડીસેમ્બરે રાત્રે ૮ વાગ્યાથી સવારના ૪ વાગ્યા સુધી પોલીસની ટીમ પેટ્રોલીંગ સાથે તૈનાત રહી છે. જેમાં દારૂની મહેફીલ, પાર્ટી પ્લોટ અને દારૂ પી છાટકા બનતા શખ્સો સામે પોલીસે બાજ નજર રાખી રહી છે.\nસુરેન્દ્રનગર જિલ્લા માં 2018ને બાયબાય અને 2019ને આવકારવા માટે લોકોમાં અનેરો ઉત્સાહ જોવા મળી રહ્યો છે. 2018નું વર્ષ વિદાય લઇ રહયુ છે. જયારે તેની સામે નવી આશાઓ અને ઉમંગ સાથે 2019નું નવુ વર્ષ શરૂ થઇ રહયુ છે. અને આથી જ સુરેન્દ્રનગરમાં આજે ૩૧ ડિ સેમ્બરની ઉજવણી કરવામાં આવશે. ઉજવણીના ઉન્માદમાં છાકટા બનીને કાયદો હાથમાં લઇને ફરતા નબીરાઓ માટે પોલીસે ખાસ ચેકિગ સહિ તનું આયોજન કરી દીધુ છે. આ બાબતે જિલ્લા પોલીસ વડાએ જણાવ્યુ કે, ૩૧ ડિસેમ્બરને લઇને સમગ્ર જિલ્લામાં ચેકીંગ માટે ખાસ આયોજન કરવામાં આવ્યુ છે. વિદેશી દારૂ કે હથીયારો સહિતના સામાનની હેરાફેર રોકવા માટે શનીવારની સાંજથી જ હાઇવે પર આવેલી ચોકીઓમાં ચેકિગ ચાલુ કરી દેવામાં આવી છે. આ ઉપરાંત ૩૧ડિસેમ્બરની રાતે આઠ વાગ્યાથી જ શહેરની સાથે હાઇવે અને તમામ રસ્તાઓ ૫ર સવારે ચાર વાગ્યા સુધી પેટ્રોલીંગ કર્યું હતું. તંત્રની ખાસ ટીમો બનાવીને એક પણ વિસ્તાર બાકી ન રહે તે માટે આયોજન કર્યુ છે. જેમાં સુરેન્દ્રનગર અને વઢવાણમાં એલસીબીની ટીમ, ચોટીલા અને થાનમાં એસઓજી તૈનાત રહેશે. જયારે ધ્રાંગધ્રા, પાટડી અને દસાડા સહીતના તાલુકામાં સ્થાનીક પોલીસને સાથે એસઓજી મદદમાં રહેશે.\nઅરવલ્લી જિલ્લાવાસીઓ કડકડતી ઠંડીથી તાપણાના સહ..\nવેરાવળ બંદરમાં ડ્રેજિંગની સમસ્યાથી માછીમારો ..\nગુજરાત મહાકાલ સેનાના કાફલાને વારાહી જતાં પોલ..


ભૂમિ અને તાપસી મોટી ઉમરની મહિલા શૂટરના રોલમાં\nબોલીવૂડ અભિનેત્રી તાપસી પન્નુ અને ભૂમિ પેડનેકર પડકારરૂપ રોલ નિભાવવા માટે જાણીતી છે. હવે આ બંને 'સાંડ કી આંખ' નામની ફિલ્મમાં સાથે કામ કરી રહી છે. આ ફિલ્મનું એક પોસ્ટર રિલીઝ થયું છે જેમાં ગામડાની બે મહિલા દિવાલ પર છાણા થાપતી જોવા મળે છે. આ બંને તાપસી અને ભૂમિ હોઇ શકે છે. ટ્રેડ એનાલિસ્ટ તરણ આદર્શએ આ તસ્વીર સોશિયલ મિડીયા પર પોસ્ટ કરી હતી. અગાઉ પણ તાપસીએ આ ફિલ્મની ઘોષણા સાથે અનુરાગ કશ્યપ સાથેની તસ્વ્ીર પોસ્ટ કરી હતી. ફિલ્મનું નિર્માણ નિધી પરમાર અને અનુરાગ કશ્યપ કરી રહ્યા છે. જ્યારે નિર્દેશન તુષાર હિરાનંદાનીનું છે. ભૂમિ, તાપસી ઉપરાંત ફિલ્મમાં વિનીતસિંહ અને પ્રકાશ ઝા પણ મહત્વના રોલમાં ભુમિકા નિભાવી રહ્યા છે. ફિલ્મની કહાની ઉત્તર પ્રદેશની બે મોટી ઉમરની મહિલા શૂટર ચંદ્રો અને પ્રકાશી તોમર પર આધારીત છે.


બેંકિંગ અને ફાઇનાન્સિયલ સેક્ટર્સમાં વેચવાલીના થતા શેરબજાર પટકાયું, સોના-ચાંદીમાં તેજી | CN24NEWS\nHome વ્યાપાર બેંકિંગ અને ફાઇનાન્સિયલ સેક્ટર્સમાં વેચવાલીના થતા શેરબજાર પટકાયું, સોના-ચાંદીમાં તેજી\nદિવસભરની વધઘટ બાદ અંતિમ સેશનમાં ભારતીય શેરબજાર લાલ નિશાનમાં બંધ આવ્યું છે. સપ્તાહના પહેલા દિવસે ટ્રેડિંગ સેશન દરમિયાન બેંકિંગ અને ફાઇનાન્સિલ સેક્ટર્સમાં વેચવાલી જોવા મળી. બીએસઈ પર બેંચમાર્ક ઈન્ડેક્સ સેન્સેક્સ 194 અંક અથવા 0.51 ટકા ગગડીને 37,934 નજીક સેટલ થયો છે.\nજ્યારે નિફ્ટી 50 આંક 62 પોઈન્ટ અથવા 0.56 ટકા ઘટીને 11,131 નજીક બંધ આવ્યો છે. બેંક નિફ્ટી ઈન્ડેક્સની વાત કરીએ તો આજે ઈન્ડેક્સ 813 પોઈન્ટ અથવા 3.59 ટકાના ગાબડા સાથે 21,848 નજીક બંધ આવ્યો છે. આ સિવાય બીએસઈ પર મીડકેપ અને સ્મોલકેપ ઈન્ડેક્સ અનુક્રમે 1 ટકા અને 0.98 ટકા પટકાઈને સેટલ થયા છે.\nઆ સિવાય વિવિધ સેક્ટર્સની વાત કરીએ તો આજે એનર્જી, મેન્યુફેક્ચરિંગ, મેટલ, ટેક અને ઓઇલ એન્ડ ગેસ સેક્ટર્સમાં તેજી જોવા મળી. જ્યારે અન્ય સેક્ટર્સ વેચવાલીના કારણે લાલ નિશાનમાં બંધ આવ્યા છે. મીડિયા રિપોર્ટ મુજબ આજે લગભગ 857 શેર્સમાં તેજી જ્યારે 1,790 શેર્સમાં મંદી જોવા મળી. જ્યારે 161 શેર્સ ફેરફાર વગર રહ્યા.\nડોલર સામે રૂપિયો સ્થિર, સોના-ચાંદીમાં તેજી\nફોરેક્સ માર્કેટમાં ડોલર સામે રૂપિયો સોમવારે સ્થિર રહી 74.83 પર બંધ આવ્યો છે. જ્યારે ટ્રેડિંગ દિવસના શરૂઆતી સેશનમાં રૂપિયો 74.70 પર ખુલ્યો હતો. પરંતુ દિવસભરની વધઘટ બાદ અંતિમ સેશનમાં રૂપિયો ફ્લેટ બંધ આવ્યો છે. જ્યારે બીજી તરફ સપ્લાય સામે માંગમાં વધારો થતા સોના-ચાંદીમાં શાનદાર તેજી જોવા મળી છે. મીડિયા રિપોર્ટ મુજબ સોનાનો વાયદા ભાવ 825 રૂપિયા ઉછળીને 51,860 નજીક પ્રતિ 10 ગ્રામ જ્યારે એમસીએક્સ પર ચાંદીના ભાવ 3,360 રૂપિયા ચઢી 64,583 પ્રતિ કિલો પર બંધ આવ્યા છે.\nPrevious articleબનાસકાંઠા : થરા કોલેજમાં NCC ના ઉપક્રમે વૃક્ષારોપણ કાર્યક્રમ યોજાયો.\nNext articleસુરત : કેનેડા જવા માટેની પરીક્ષા રદ થતા તણાવગ્રસ્ત યુવાને જાહેરમાં નગ્ન થઈને તમાશો કર્યો\nઅદાણી ગ્રૂપ ભારતનું ત્રીજું ઔદ્યોગિક જૂથ બન્યું, માર્કેટ કેપ 100 અબજ...\nવિડીયો : કોમોડિટી : કપાસમાં રૂ.5 અને રૂ (કોટન)માં રૂ.30 વધ્યા,...


સ્કૂલ પરિસરમાં દેવળનું ચિત્ર દોરી નીચે અભદ્ર લખાણ લખતાં ઠપકાર્યો હતો | સ્કૂલ પરિસરમાં દેવળનું ચિત્ર દોરી નીચે અભદ્ર લખાણ લખતાં ઠપકાર્યો હતો - Divya Bhaskar\nસ્કૂલ પરિસરમાં દેવળનું ચિત્ર દોરી નીચે અભદ્ર લખાણ લખતાં ઠપકાર્યો હતો\nફતેગંજની હિલ મેમોરિયલ સ્કૂલનાે વિદ્યાર્થી આચાર્યે ઠપકો આપતાં ગુમ\nવિદ્યાર્થી સુરત ખાતે રહેતાં ફોઇના ઘરે પહોંચ્યો હોવાની માહિતી મ‌ળી\nફતેગંજનીહિલ મોમોરિયલ હાઇસ્કૂલનો ધો. 10નો વિદ્યાર્થી 15 વર્ષીય પાર્થ દિલીપભાઇ ચૌધરી બુધવારે મેથોડીસ્ટ બોઇઝ હોસ્ટેલમાંથી રહસ્યમય રીતે ગુમ થઇ જતાં સુપ્રિટેન્ડન્ટે તેના અપહરણની ફરિયાદ નોંધાવી હતી. વિદ્યાર્થીએ સ્કૂલ પરિસરમાં દેવળનું ચિત્ર દોરી નીચે અભદ્ર લખાણ લખ્યું હોઇ ઠપકો આપતા તે હોસ્ટેલમાંથી ભાગી ગયો હોવાનું પ્રિન્સીપાલે જણાવ્યું છે. બીજી તરફ વિદ્યાર્થી સુરત ખાતે રહેતા ફોઇના ઘરે પહોંચ્યો હોવાની વિગતો મળી છે.\nપીઆઇ એ.વી. પરમારે જણાવ્યું હતું કે , વિદ્યાર્થી ટ્રેનમાં બેસી સુરત ખાતે રહેતા તેના ફોઇના ઘરે ગયો હોવાની માહિતી મળી છે.\nહોસ્ટેલના સુપ્રિટેન્ડેન્ટ સ્મીતાબહેન મુથૈયાએ જણાવ્યું હતું કે, હોસ્ટેલમાં ધોરણ 1 થી 12ના 88 વિદ્યાર્થીઓ રહે છે. પાર્થ વ્યવસ્થાપક મંત્રી હતો. તેણે બિભત્સ લખાણ લખ્યુ હોવાનું જાણવા મળ્યુ છે. તેને કોઇએ માર માર્યો નથી.\nહાઇસ્કૂલના પ્રિન્સિપાલ કિરિટ ડાભીએ જણાવ્યું હતું કે, બુધવારે પ્રાર્થના ચોકમાં સફેદ ચોકથી દેવળનું ચિત્ર અને બિભત્સ અપશબ્દો લખેલા જોવા મળ્યા હતાં. લખાણ પાર્થે લખ્યું હતું. જે બાબતે પાર્થને ઠપકો આપી તેની પાસે માફી પત્ર લખાવી લીધું હતું.\n^ ચિત્ર કોણ દોર્યું છે તેવું પ્રિન્સીપાલે પૂછ્યું હતું. પાર્થે ચિત્ર દોર્યું હોવાથી પ્રિન્સીપાલે તેને માર માર્યો હતો. ત્યાર પછી તે ભાગી ગયો હતો. > જયંતખેમજી ભીલ, વિદ્યાર્થી\nપાર્થના માસી જયશ્રીબહેને જણાવ્યું હતું કે, પાર્થનું અપહરણ થયું નથી અને તેનું કોઇ અપહરણ શા માટે કરેω પાર્થ હાઇસ્કૂલ અને હોસ્ટેલના વહિવટકર્તાઓના ત્રાસથી હાઇસ્કૂલ છોડીને જતો રહ્યો છે. હોસ્ટેલમાં રહેવાની સારી સુવિધા આપવામાં આવતી નથી. તો ઠીક હોસ્ટેલમાં વર્ષોથી રસોઇયો નથી. વિદ્યાર્થીઓ રસોઇ બનાવે છે અને વાસણો ઘસવા સહિતના કામ કરે છે. મારો ભત્રીજો પાર્થ ત્રાસથી જતો રહ્યો છે.\n^ તેણે સવારે સ્કૂલમાં એક ચિત્ર દોર્યું હતું. પ્રિન્સીપાલે ઠપકો આપ્યો હતો. બપોરે અભ્યાસમાં આવ્યો ત્યાર પછી ખબર પડી કે તે ભાગી ગયો છે. > સુખરામભીલ, ધો.10નો વિદ્યાર્થી\nપાર્થને માર્યો નથી : હોસ્ટેલ સુપ્રિટેન્ડેન્ટ\nમાફી પત્ર લખાવ્યું હતું: પ્રિન્સિપાલ\nપ્રિન્સિપાલે પાર્થને માર માર્યો હતો\nહોસ્ટેલ વહીવટકર્તાઓના ત્રાસથી ભાગી ગયો\nબપોરે ખબર પડી કે તે ભાગી ગયો છે